open-index/open-wikipedia-markdown huggingface dataset:
ഫാറൂഖ് ലുഖ്മാൻ

വിദേശത്തുനിന്ന് ആദ്യമായി പ്രസിദ്ധീകരണമാരംഭിച്ച സമ്പൂർണ മലയാള ദിനപത്രമായ മലയാളം ന്യൂസിന്റെ സ്ഥാപക പത്രാധിപരാണ് ഫാറൂഖ് ലുഖ്മാൻ.

## ജീവിതരേഖ
1935 ൽ യെമനിലെ ഏദനിൽ ജനനം. പിതാവ്: പ്രമുഖ മാധ്യമ പ്രവർത്തകനായ മുഹമ്മദലി ലുഖ്മാൻ. ബ്രിട്ടീഷ് ഗ്രാമർ സ്‌കൂൾ, മുംബൈ സെന്റ് സേവ്യേഴ്‌സ് കോളേജ് എന്നിവിടങ്ങളിലെ വിദ്യാഭ്യാസത്തിനു ശേഷം അമേരിക്കയിലെ കൊളംബിയ സർവകലാശാലയിൽനിന്ന് പത്രപ്രവർത്തനത്തിൽ ബിരുദാനന്തര ബിരുദവും നേടി. 

## പത്രപ്രവർത്തന രംഗത്ത്‌
ഏദനിൽ പിതാവ് മുഹമ്മദലി ലുഖ്മാൻ നടത്തിയിരുന്ന അറബി ദിനപത്രമായ ഫതഉൽ ജസീറയുടെയും ഇംഗ്ലീഷ് വാരികയായ ഏദൻ ക്രോണിക്കിളിന്റെയും എഡിറ്റർ പദവിയിലൂടെയായിരുന്നു രംഗപ്രവേശം. ഡെയ്‌ലി മെയിൽ, ഫിനാൻഷ്യൽ ടൈംസ്, ന്യൂയോർക്ക് ടൈംസ്, ന്യൂസ് വീക്ക് എന്നിവയുടെ ലേഖകനായും പ്രവർത്തിച്ചു. പ്രസാധകരായ ഹിഷാം അലി ഹാഫിസ്, മുഹമ്മദലി ഹാഫിസ് സഹോദരന്മാരോടൊപ്പം ചേർന്ന് പ്രവർത്തിക്കാനായി 1975 ൽ ജിദ്ദയിലേക്കു വരികയും  അറബ് ന്യൂസിന്റെ പ്രഥമ മാനേജിംഗ് എഡിറ്ററായി ചുമതലയേൽക്കുകയും ചെയ്തു. അറബ് ലോകത്തെ പ്രഥമ സാമ്പത്തിക ദിനപത്രമായ ഇഖ്തിസാദിയയുടെ മാനേജിംഗ് എഡിറ്ററായും പ്രവർത്തിച്ചു. സൗദി റിസർച്ച് ആന്റ് പബ്ലിഷിംഗ് കമ്പനിയുടെ പത്രപ്രവർത്തന പരിശീലന കേന്ദ്രം ഡയറക്ടറായും പ്രസാധകരായ ഹാഫിസ് സഹോദരന്മാരുടെ ഉപദേഷ്ടാവായും പ്രവർത്തിച്ചിട്ടുണ്ട്. 
ഇന്ദിരാഗാന്ധി, രാജീവ് ഗാന്ധി, പാകിസ്താൻ പ്രധാനമന്ത്രിയായിരുന്ന ബേനസീർ ഭൂട്ടോ, ഫിലിപ്പൈൻസ് പ്രസിഡന്റായിരുന്ന ഇമൽഡ മാർക്വേസ്, പാകിസ്താൻ പ്രസിഡന്റായിരുന്ന സിയാവുൽ ഹഖ് തുടങ്ങി വിവിധ ലോക നേതാക്കളെ ഇന്റർവ്യൂ ചെയ്തിട്ടുണ്ട്.

## മലയാളം ന്യൂസ്
1998 ൽ ഗൾഫ് മേഖലയിലെ മലയാളികളുടെ അവഗണിക്കാനാവാത്ത സാന്നിധ്യം തിരിച്ചറിഞ്ഞ് മലയാള ഭാഷയിൽ ഒരു പത്രം എന്ന ആശയം പ്രസാധകരായ മുഹമ്മദലി ഹാഫിസ്, ഹിഷാം അലി ഹാഫിസ് സഹോദരന്മാർക്കു മുമ്പാകെ സമർപ്പിച്ച് അംഗീകാരം നേടി. ഇതിനാവശ്യമായ പത്രപ്രവർത്തകരെ കേരളത്തിലെത്തി വിവിധ പത്രങ്ങളിൽനിന്ന് കണ്ടെത്തിയതും ഫാറുഖ് ലുഖ്മാൻ തന്നെ. തുടർന്ന് 1999 ഏപ്രിൽ 16 ന് മലയാളം ന്യൂസ് പ്രസിദ്ധീകരണം തുടങ്ങി. 2012 ൽ വിരമിക്കുന്നതുവരെ അദ്ദേഹം മുഖ്യ പത്രാധിപ സ്ഥാനത്തു തുടർന്നു. 
മലയാളം ന്യൂസ് എഡിറ്റർ ഇൻ ചീഫ് ആയിരിക്കേ തന്നെ ഉർദു ന്യൂസ്, ഉർദു മാഗസിൻ എന്നിവയുടെയും മുഖ്യ പത്രാധിപ സ്ഥാനവും അലങ്കരിച്ചു.

## ഗ്രന്ഥങ്ങൾ, ലേഖന സമാഹാരങ്ങൾ
1970 ൽ ആധുനിക യെമനെക്കുറിച്ചുള്ള ആധികാരിക പഠനം പുസ്തകമായി പ്രസിദ്ധീകരിച്ചു. അറബിയിലും ഇംഗ്ലീഷിലുമായി ഒട്ടേറെ ഗ്രന്ഥങ്ങൾ രചിച്ചിട്ടുണ്ട്. അറബിയിൽ പ്രസിദ്ധീകരിച്ച ആലം ബിലാ ഹുദൂദ് (അതിരുകളില്ലാത്ത ലോകം), തായ്‌വാന്റെ കഥ, ഇന്ത്യൻ കറിക്കൂട്ടുകൾ എന്നിവ പ്രമുഖ കൃതികളാണ്. 
വിരൽപാടുകൾ എന്ന പേരിൽ മുന്നൂറു പ്രമുഖ വ്യക്തികളുടെ ജീവചരിത്രക്കുറിപ്പുകൾ പ്രസിദ്ധീകരിച്ചിട്ടുണ്ട്. പ്രസാധകരായ ഹാഫിസ് സഹോദരന്മാരുടെ ജീവചരിത്രവും അറബ് ലോകത്തെ ഏറ്റവും പ്രസിദ്ധനായ കാലിഗ്രഫിസ്റ്റ് ഈജിപ്തുകാരൻ സയ്യിദ് ഇബ്രാഹിമിന്റെ ജീവചരിത്രവും ഫാറൂഖ് ലുഖ്മാന്റെ കൃതികളിൽ പെടും. 
അറബി ഭാഷയിൽ മാത്രം അയ്യായിരത്തിൽപരം ലേഖനങ്ങൾ പ്രസിദ്ധീകരിച്ചിട്ടുള്ള ലുഖ്മാൻ പന്ത്രണ്ടു രാജ്യങ്ങളിൽ നിന്നായി പ്രസിദ്ധീകരിക്കുന്ന ശർഖുൽ ഔസത്തിന്റെയും ഇഖ്തിസാദിയ പത്രത്തിന്റെയും സ്ഥിരം കോളമിസ്റ്റായും സേവനമനുഷ്ഠിച്ചിട്ടുണ്ട്. ഇന്ത്യയെക്കുറിച്ചു മാത്രം നൂറിൽപരം ലേഖനങ്ങളെഴുതി.

## കുടുംബം
ഭാര്യ: ബറക ഹമൂദ്. മക്കൾ: അന്താരാഷ്ട്ര നിയമത്തിൽ ഡോക്ടറേറ്റ് നേടിയ ആദ്യത്തെ അറബ് വനിതയായ ഡോ. വാഹി ലുഖ്മാൻ (ജിദ്ദ കിംഗ് അബ്ദുൽ അസീസ് യൂനിവേഴ്‌സിറ്റി), ദാഫർ ലുഖ്മാൻ (ദുബായ്), യുംന് (പത്രപ്രവർത്തക), അബ്ദുല്ല (ദുബായ്), മാഹിർ ലുഖ്മാൻ (ദുബായ്).

## അവലംബം

വർഗ്ഗം:പത്രപ്രവർത്തകർ
വർഗ്ഗം:അറബ് പത്രപ്രവർത്തകർ
വർഗ്ഗം:ഏഷ്യയിലെ പത്രപ്രവർത്തകർ
വർഗ്ഗം:മലയാളം പത്രപ്രവർത്തകർ
വർഗ്ഗം:2019-ൽ മരിച്ചവർ
വേനലിൽ ഒരു മഴ

1979-ൽ പുറത്തിറങ്ങിയ, ശ്രീകുമാരൻ തമ്പി സംവിധാനം ചെയ്ത  മലയാള ചലച്ചിത്രമാണ് ***വേനലിൽ ഒരു മഴ*** മധു (നടൻ), ശ്രീവിദ്യ, സുകുമാരി, ജയൻ തുടങ്ങിയവർ പ്രധാന വേഷങ്ങൾ അഭിനയിച്ച ഈ ചിത്രം ശാസ്താ മൂവീസിന്റെ ബാനറിൽ എസ് കുമാർ നിർമ്മിച്ചതാണ്.  ശ്രീകുമാരൻ തമ്പി എഴുതിയ വരികൾക്ക് എം.എസ്. വിശ്വനാഥൻ സംഗീതസംവിധാനം നിർവഹിച്ചു. ഈ ചിത്രം മുള്ളും മലരും എന്ന തമിഴ് ചിത്രത്തിന്റെ പുനർനിർമ്മാണമാണ്.

## അഭിനേതാക്കൾ

## ഗാനങ്ങൾ
ഗാനങ്ങൾ :ശ്രീകുമാരൻ തമ്പി ഈണം :എം.എസ്. വിശ്വനാഥൻ

		
## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1979-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കെ. നാരായണൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ശ്രീകുമാരൻ തമ്പി സംവിധാനം ചെയ്ത ചലച്ചിത്രങ്ങൾ
വർഗ്ഗം:ശ്രീകുമാരൻ തമ്പിയുടെ ഗാനങ്ങൾ
വർഗ്ഗം:എം എസ് വിശ്വനാഥൻ സംഗീതം പകർന്ന ചലച്ചിത്രങ്ങൾ
വർഗ്ഗം:മധു അഭിനയിച്ച മലയാളചലച്ചിത്രങ്ങൾ
വർഗ്ഗം:തമ്പി-എം എസ് വി ഗാനങ്ങൾ
വർഗ്ഗം:ശ്രീവിദ്യ അഭിനയിച്ച മലയാള ചിത്രങ്ങൾ
വർഗ്ഗം:ജയൻ അഭിനയിച്ച മലയാളചലച്ചിത്രങ്ങൾ
വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ
മലപ്പുലയൻ

കേരളത്തിൽ ഇടുക്കി ജില്ലയിലെ ദേവികുളം താലൂക്കിൽ *അഞ്ചുനാട്, ചമ്പക്കാട്*, *ചിന്നാർ*, *മറയൂർ* എന്നീ താഴ്‌വാരങ്ങളിലായി വനത്തിലും വനാതിർത്തിയിലും താമസിക്കുന്ന സമൂഹമാണു **മലപ്പുലയൻ**. തമിഴ്നാട്ടിൽ (മധുരയിൽ) നിന്നും കുടിയേറിപ്പാർത്തവരാണിവർ എന്നു വിശ്വസിക്കുന്നു. *കരവഴി പുലയൻ, കുറുമ്പ പുലയൻ, പമ്പ പുലയൻ* എന്നീ മൂന്നു വംശങ്ങൾ ചേർന്നതാണു മലപ്പുലയൻ. കുറുമ്പ പുലയരുടെ തലവൻ അരശനെന്നാണ് അറിയപ്പെടുന്നത്. കുറുമ്പ പുലയരുടെ വിവാഹത്തിലെ ഒരു പ്രധാന ചടങ്ങ് വസ്ത്രം കൊടുക്കലാണ്. ഭാര്യ ഗർഭിണിയായിരിക്കുമ്പോൾ ഭർത്താവിന് മൃഗങ്ങളെ കൊല്ലാനോ ശവമഞ്ചം ചുമക്കാനോ വീടു മേയാനോ ക്ഷൗരം ചെയ്യാനോ പാടില്ല. കറുമ്പ പുലയരുടെ പ്രധാന തൊഴിൽ ആടുവളർത്തൽ, വനത്തിൽ നിന്നും ലഭിക്കുന്ന വസ്തുകളുടെ വിപണനം എന്നിവയാണ്. കരവഴി പുലയർ കൃഷിയിൽ ഏർപ്പെടുന്നു. മറയൂരിനടുത്ത് സർക്കാർ നിർമ്മിച്ച ഒരു കോളനിയിൽ മലപ്പുലയൻ സമൂഹം താമസിക്കുന്നു. ഈ പ്രദേശത്ത് കരിമ്പ് വ്യാപകമായി ഇവർ കൃഷി ചെയ്യുന്നു.

തമിഴും മലയാളവും കലർന്ന സങ്കരഭാഷയാണിവർ സംസാരിക്കുന്നത്. **മാരിയമ്മൻ, കാളിയമ്മൻ, മീനാക്ഷി** എന്നീ ദേവതകളെ ഇവർ ആരാധിച്ചു വരുന്നു. ഈ ആരാധനയുടെ ഭാഗമായി **[[മലപ്പുലയാട്ടം]]** എന്ന നൃത്തരൂപവും കാണപ്പെടുന്നു. **ചിക്കുവാദ്യം, കുഴൽ, കിട്ടുമിട്ടി, കട്ടവാദ്യം**, **ഉറുമി** (തുടി പോലുള്ളയൊരു വാദ്യം) എന്നീ ഉപകരണങ്ങളോടു കൂടിയ പക്കമേളവും മലപ്പുലയാട്ടവുമായി ചേർന്നു നടക്കുന്നു. ഇടുക്കി ജില്ലയിൽ മാത്രമായി കാണുന്ന മറ്റൊരു ആദിവാസി വിഭാഗമാണു പളിയർ.

## പുലയ വിഭാഗങ്ങൾ
പൊതുവേ കേരളത്തിൽ കാണുന്ന പുലയ വിഭാഗങ്ങൾ ഇവയാണ്. ചേരമർ, വേട്ടുവർ, വള്ളുവർ, പുലയർ, ചെറുമർ, അയ്യനവർ, കാനപ്പുലയൻ, തണ്ടപ്പുലയൻ, പെപ്പുലയൻ, മുളയപ്പുലയൻ, ഇറയ്ച്ചെറുമൻ, മൂന്നില്ലക്കാരൻ, കരവഴിപ്പുലയർ, മലപ്പുലയർ, കണക്കപ്പുലയൻ.
## അവലംബം

വർഗ്ഗം:ഇടുക്കി ജില്ല
വർഗ്ഗം:കേരളത്തിലെ ജനവിഭാഗങ്ങൾ
വർഗ്ഗം:ആദിവാസികൾ
ഏഷ്യൻ ചേർക്കാട

അപൂർവമായി കാണപ്പെടുന്നതും വംശനാശ ഭീക്ഷണി നേരിടുന്നതുമായ ഒരിനം ഇടത്തരം വലിയ വാഡർ പക്ഷിയാണ് **ഏഷ്യൻ ചേർക്കാട** - **Asian dowitcher** . ദേശാടന സ്വഭാവമുള്ള ഇവ റഷ്യ, ചൈന എന്നിവിടങ്ങളിൽ പ്രജനനം നടത്തുകയും തെക്കു കിഴക്കൻ ഏഷ്യ മുതൽ  ഓസ്ട്രേലിയ വരെയുള്ള രാജ്യങ്ങളിലേക്കു സഞ്ചരിക്കുകയും ചെയ്യുന്നു. ആവാസ വ്യവസ്ഥയിലേക്കുള്ള മനുഷ്യന്റെ കടന്നുകയറ്റവും കാലാവസ്ഥാ വ്യതിയാനവും ഇവയുടെ പ്രജനനത്തെ ബാധിക്കുകയും തന്മൂലം ലോകത്ത് ഇപ്പോൾ ഏകദേശം 23,000 ത്തിൽ താഴെ എണ്ണമായി കുറയുകയും ചെയ്തു.

## അവലംബം

വർഗ്ഗം:ഏഷ്യയിലെ പക്ഷികൾ
വർഗ്ഗം:തീരദേശ പക്ഷികൾ
കൈപ്പുഴ

കോട്ടയം ജില്ലയിൽ നീണ്ടൂർ പഞ്ചായത്തിലുള്ള ഭൂപ്രദേശമാണ് കൈപ്പുഴ. ഇരുനൂറു വർഷം പഴക്കമുള്ള കൈപ്പുഴക്കാളച്ചന്ത പ്രസിദ്ധമാണ്. കൈപ്പുഴ പള്ളിയുടെ വിളക്കുമരം  2019 ൽ നൂറു വർഷം പിന്നിടുന്നു. നാനാജാതിയിൽപ്പെട്ട തൊഴിലാളികൾ തൊഴിൽ തേടി  പാടത്ത് പോയി  രാത്രിയിൽ തിരിച്ചെത്താൻ കഴിഞ്ഞിരുന്നത് ഈ വിളക്കുമരത്തെ ലക്ഷ്യമാക്കിയായിരുന്നു.   കൈപ്പുഴ പള്ളിത്താഴെ നിന്ന്  ഒന്നര കിലോ മീറ്റർ അകലെ നീണ്ടൂർ.  

നീണ്ടൂർ എസ്.കെ.വി. സ്ക്കൂളിന് സമീപത്തു നിന്നും മുനിയറയും നന്നങ്ങാടിയും  കണ്ടെടുത്തിട്ടുണ്ട്.  തെക്കുംകൂറും വടക്കുംകൂറും തമ്മിൽ വേർതിരിക്കുന്ന കോട്ടയ്ക്ക് മുകളിലാണ് കൈപ്പുഴ പള്ളി.  കോട്ടയം ജില്ലയിൽ ആദ്യമായി പോലിസ് നായ്, കൊലപാതകം അന്വേഷിയ്ക്കാൻ എത്തിയത് കൈപ്പുഴ പള്ളിത്താഴെയാണ്.
ദി ആഫ്റ്റർനൂൺ മീൽ (ലൂയിസ് മെലാൻഡെസ്)

പതിനെട്ടാം നൂറ്റാണ്ടിന്റെ മധ്യത്തിൽ സ്പാനിഷ് ചിത്രകാരനായ ലൂയിസ് എജിഡിയോ മെലാൻഡെസ് ചിത്രീകരിച്ച നിശ്ചലവസ്‌തുക്കളുടെ ചിത്രമാണ് **ദി ആഫ്റ്റർനൂൺ മീൽ.** എണ്ണച്ചായചിത്രത്തിൽ പഴങ്ങളുടെയും ബ്രെഡിന്റെയും ഒരു ശേഖരം ചിത്രീകരിച്ചിരിക്കുന്നു. മെട്രോപൊളിറ്റൻ മ്യൂസിയം ഓഫ് ആർട്ടിന്റെ ശേഖരത്തിൽ ചിത്രം സൂക്ഷിച്ചിരിക്കുന്നു.
## വിവരണം
മെലാൻ‌ഡെസിന്റെ നിശ്ചലചിത്രങ്ങൾ അതിന്റെ രൂപത്തിലും ഘടനയിലും വ്യത്യസ്‌തമാണ്. അദ്ദേഹത്തിന്റെ രചനകളിൽ മനോഹരമായ ഭൂപ്രകൃതിയും സാധാരണ പശ്ചാത്തലങ്ങളിൽ സജ്ജീകരിച്ചിരിക്കുന്നു. അസ്റ്റൂറിയാസ് രാജകുമാരന്റെ ന്യൂവോ കാബിനറ്റ് ഡി ഹിസ്റ്റോറിയ നാച്ചുറലിനായി വരച്ച നാല് ശ്രേണിചിത്രങ്ങൾക്ക് സമാനമാണ് ഈ ചിത്രം (ഇപ്പോൾ മാഡ്രിഡിലെ മ്യൂസിയോ ഡെൽ പ്രാഡോയിൽ). ഒരു പിക്നിക് ബാസ്‌ക്കറ്റിന്റെ സാന്നിധ്യം ഉച്ചഭക്ഷണത്തിന്റെ തലക്കെട്ടിനെ ന്യായീകരിക്കുന്നു (സ്പാനിഷ് ഭാഷയിൽ ലാ മെരിയെൻഡ).
## ചിത്രകാരനെക്കുറിച്ച്

ഒരു സ്പാനിഷ് ചിത്രകാരനായിരുന്നു ലൂയിസ് മെലാൻഡെസ്. ജീവിതകാലത്ത് അദ്ദേഹത്തിന് പ്രശംസ ലഭിക്കാതെ ദാരിദ്ര്യത്തിൽ മരിച്ചുവെങ്കിലും പതിനെട്ടാം നൂറ്റാണ്ടിലെ ഏറ്റവും മികച്ച സ്പാനിഷ് നിശ്ചല ജീവിത ചിത്രകാരനായി മെലാൻഡെസ് അംഗീകരിക്കപ്പെട്ടു. ഘടനയെയും പ്രകാശത്തിനെയും സമന്വയിക്കാൻ അദ്ദേഹത്തിന്റെ വൈദഗ്ദ്ധ്യവും വ്യക്തിഗത വസ്തുക്കളുടെ അളവും ഘടനയും അറിയിക്കാനുള്ള ശ്രദ്ധേയമായ കഴിവും അടുക്കളയിലെ ലൗകികഭക്ഷണത്തിനെ ഏറ്റവും ശക്തമായ ചിത്രങ്ങളാക്കി മാറ്റാൻ അദ്ദേഹത്തെ പ്രാപ്തനാക്കി.

## അവലംബം

വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ
മെജി ചക്രവർത്തി

പരമ്പരാഗത ക്രമപ്രകാരം 1867 ഫെബ്രുവരി 3 മുതൽ 1912 ജൂലൈ 30 വരെ മരണം വരെ ഭരണം നടത്തിയിരുന്ന ജപ്പാനിലെ 122-ാമത്തെ ചക്രവർത്തിയായിരുന്നു **മെജി ചക്രവർത്തി.**|明治天皇|Meiji-tennō|extra=3 November 1852 – 30 July 1912}}, or  ജപ്പാനിലെ സാമ്രാജ്യം ഒരു ഒറ്റപ്പെടൽ ഫ്യൂഡൽ രാജ്യത്തിൽ നിന്ന് വ്യാവസായിക ലോകശക്തിയായി അതിവേഗം മാറുന്നതിനു സാക്ഷ്യം വഹിച്ച ദ്രുതഗതിയിലുള്ള മാറ്റത്തിന്റെ കാലമായ മെജി കാലഘട്ടത്തിൽ അദ്ദേഹം അദ്ധ്യക്ഷത വഹിച്ചു. 1852-ൽ മെജി ചക്രവർത്തി ജനിച്ച സമയത്ത് ജപ്പാൻ ഒരു ഒറ്റപ്പെട്ട വ്യാവസായികത്തിനു മുമ്പുള്ള ഫ്യൂഡൽ രാജ്യമായിരുന്നു. ടോക്കുഗാവ ഷോഗുനേറ്റ്, ഡെയ്‌മികൾ എന്നിവരാണ് ആധിപത്യം പുലർത്തിയിരുന്നത്. രാജ്യത്തെ 250 ലധികം വികേന്ദ്രീകൃത ഡൊമെയ്‌നുകളിൽ ഭരണം നടത്തി. 1912-ൽ മരിക്കുമ്പോൾ ജപ്പാൻ വിപുലമായ രാഷ്ട്രീയ, സാമ്പത്തിക, സാമൂഹിക വിപ്ലവത്തിന് വിധേയമായി ലോക വേദിയിലെ മഹത്തായ ശക്തികളിലൊന്നായി ഉയർന്നുവന്നു. "ശവസംസ്കാരത്തിനു മുമ്പുള്ളതും അതിനുശേഷമുള്ളതും തമ്മിലുള്ള വ്യത്യാസം തീർച്ചയായും ശ്രദ്ധേയമാണെന്ന് 1912-ൽ ന്യൂയോർക്ക് ടൈംസ് ചക്രവർത്തിയുടെ ശവസംസ്കാര വേളയിൽ പഴയ ജപ്പാനും പുതിയ ജപ്പാൻ വന്നതിനുശേഷവും ഉള്ള പരിവർത്തനം സംഗ്രഹിച്ചിരുന്നു. 

## ചിത്രശാല

File:Meiji emperor color.jpg|Portrait of Emperor Meiji (c.1880)
File:1903 emperors-2.JPG|Chiefs of sixteen countries in a gathering envisage a desirable future world.
File:The victorious Emperor of Japan-beloved ruler of a new world power LOC 3993141513.jpg|Emperor Meiji featured on the 1905 New-York Tribune cover as the *"beloved ruler of a new world power"*.


## Notes

## അവലംബം

## ഗ്രന്ഥസൂചിക
*  /; /; OCLC 49704795
* OCLC 413111
*	/; /; OCLC 31515308
*  /; OCLC 46731178
*  /; /; OCLC 23869701

## പുറം കണ്ണികൾ

*  Meiji Shrine 
*  Meiji Emperor
* 
* 
* 

വർഗ്ഗം:1912-ൽ മരിച്ചവർ
വർഗ്ഗം:ജപ്പാനിലെ രാജാക്കന്മാർ
വർഗ്ഗം:1852-ൽ ജനിച്ചവർ
അത്‌ലറ്റിക്‌സ് ലോക റെക്കോർഡുകൾ

ലോക അത്‌ലറ്റിക്സിലെ ട്രാക്കിലും ഫീൽഡിലും ആയി നിലവിൽ ഉള്ള റെക്കോർഡുകളെ കുറിച്ചുള്ള വിവരങ്ങൾ  

പുരുഷന്മാർ 

വനിതകൾ  

## അവലംബം

വർഗ്ഗം:കായികം
വർഗ്ഗം:ട്രാക്ക് ആൻഡ് ഫീൽഡ് മത്സരങ്ങൾ
വിവേകാനന്ദ പ്രതിമ (കവടിയാർ)

ലഘുചിത്രം|വിവേകാനന്ദ പ്രതിമ.|300x300ബിന്ദു
തിരുവനന്തപുരത്ത് കവടിയാർ കൊട്ടാരത്തിന്റെ
പ്രധാന കവാടത്തിന് മുന്നിലായി, തിരുവനന്തപുരം നഗരസഭയുടെ കീഴിലുള്ള വിവേകാനന്ദ ഉദ്യാനത്തിനുള്ളിൽ വിവേകാനന്ദന്റെ പൂർണ്ണകായ വെങ്കല പ്രതിമ സ്ഥാപിച്ചിരിക്കുന്നു. 
## തുടക്കം
വിവേകാനന്ദന്റെ 150-ാ‍ം ജന്മവാർഷികത്തോടനുബന്ധിച്ച്‌ തിരുവനന്തപുരത്ത്‌ ഒരു പ്രതിമ സ്ഥാപിക്കുക എന്നതായിരുന്നു തുടക്കത്തിലെ ആശയം.
ഒൻപത്‌ ദിവസം വിവേകാനന്ദൻ തങ്ങിയ അനന്തപുരിയിൽ അദ്ദേഹത്തിന്റെ സമുചിതമായ പ്രതിമ വേണമെന്നത് ദീർഘനാളത്തെ ആവശ്യമായിരുന്നു. 

20 ലക്ഷത്തോളം രൂപയുടെ ചെലവ്‌ പ്രതീക്ഷിച്ച്‌ മുന്നോട്ടു പോയ പദ്ധതിക്ക് വൻ പിന്തുണ ലഭിച്ചതിനെ തുടർന്നാണ് പദ്ധതിയുടെ ചെലവ് ഒരു കോടി രൂപയായി പുനർനിർണ്ണയിച്ചത്. വിവേകാനന്ദ പ്രതിമ എന്നതിലുപരി അനശ്വര സ്മാരകം എന്ന നിലയിലാണ്‌ ഇതിന്റെ നിർമ്മാണം നടത്തിയിരിക്കുന്നത്. 

## നിർമ്മാണം
കന്യാകുമാരി വിവേകാനന്ദ ശിലാസ്മാരകത്തിലെ പ്രതിമയുടെ തനിമാതൃകയിലാണ്‌ പ്രതിമയുടെ നിർമ്മാണം. ശിൽപി ദക്ഷിണാമൂർത്തിയുടെ മേൽനോട്ടത്തിലായിരുന്നു നിർമ്മാണം. കന്യാകുമാരിയിലെ വിവേകാനന്ദ പ്രതിമ നിർമ്മിച്ചത്‌ ദക്ഷിണാമൂർത്തിയുടെ പിതാവാണ്‌. കേരളത്തിന്റെ തനതായ വാസ്തുവിദ്യയും ശിൽപചാതുര്യവും സമന്യയിക്കുന്ന കൃഷ്ണശിലാ മണ്ഡപത്തിലാണ്‌ പ്രതിമ പ്രതിഷ്ഠിച്ചിരിക്കുന്നത്. 

40 അടി ഉയരത്തിലുള്ളതാണ്‌ മണ്ഡപം. തറനിരപ്പിൽ നിന്ന്‌ അഞ്ച്‌ അടി ഉയരത്തിൽ സോപാനം. 14 ചതുരശ്ര അടി വലിപ്പമുള്ള സോപാനത്തിൽ രണ്ടടി ഉയരത്തിലുള്ള പീഠത്തിലാണ്‌ പ്രതിമ പ്രതിഷ്ഠിച്ചിരിക്കുന്നത്. കരിങ്കൽ തൂണുകൾക്ക്‌ 20 അടി വീതമാണ്‌ ഉയരം. മകുടത്തിന്‌ മാത്രം രണ്ടടി ഉയരമുണ്ട്‌. സ്വാമി വിവേകാനന്ദന്റെ ഉപപീഠം, പത്മപാദുകം, സോപാനം, തൂണുകൾ എല്ലാം കൃഷ്ണശിലയിൽ പരമ്പരാഗത രീതീയിൽ കൊത്തിയെടുത്തതാണ്‌. 

തമിഴ്‌നാട്ടിലെ മെയിലാടിയിൽ നിന്ന്‌ 100 ടൺ കൃഷ്ണശിലകളാണ്‌ നിർമ്മാണത്തിന്‌ കൊണ്ടുവന്നത്‌. ആറന്മുള വാസ്തുവിദ്യാ ഗുരുകുലത്തിന്റെ മേൽനോട്ടത്തിൽ ചെങ്ങന്നൂരിലെ ആലയിലാണ്‌ കൊത്തുപണികൾ പൂർത്തിയാക്കിയത്‌. മണ്ഡപത്തിന്റെ രണ്ട്‌ തട്ടായുള്ള ഗോപുരം മുഴുവൻ ചെമ്പ്‌ പാളികൾ കൊണ്ട്‌ പൊതിഞ്ഞിരിക്കുന്നു. രണ്ടു ടണ്ണിലധികം ചെമ്പാണ്‌ ഇതിനായി ഉപയോഗിച്ചത്. ഒരു കോടി രൂപയിലധികമാണ് പ്രതിമയുടെ നിർമ്മാണ ചെലവ്. തമിഴ്‌നാട്ടിലെ മഹാബലിപുരത്ത്‌ നിർമ്മിച്ച പ്രതിമ റോഡ്മാർഗ്ഗമാണ് തിരുവനന്തപുരത്ത് എത്തിച്ചത്. 
## ഉദ്ഘാടനം
2013ൽ വിവേകാനന്ദ സ്വാമിയുടെ പ്രസിദ്ധമായ ചിക്കാഗോ പ്രസംഗത്തിന്റെ വാർഷിക തീയതി കൂടിയായ സെപ്റ്റംബർ 11ന് അന്നത്തെ ഉപരാഷ്ട്രപതി ശ്രീ. ഹമീത് അൻസാരി ഒരു കോടിയിലതികം രൂപാ ചെലവിൽ നിർമ്മിച്ച വിവേകാനന്ദ പ്രതിമ ഉദ്ഘാടനം നിർവ്വഹിച്ചു. സ്വാമി വിവേകാനന്ദൻ ചിക്കാഗോയിൽ പ്രസംഗിച്ച അതേദിവസം അതേസമയത്താണ്‌ പ്രതിമ പാർക്കിൽ സ്ഥാപിച്ചത്‌. പാർക്കിന് 'വിവേകാനന്ദ ഉദ്യാനം' എന്ന് പുനർനാമകരണം ചെയ്തു. 
## വിവേകാനന്ദ ഉദ്യാനം
151-ാ‍ം വിവേകാനന്ദ ജയന്തി ദിനത്തിൽ  തിരുവനന്തപുരം നഗരസഭ പാർക്കിന് **വിവേകാനന്ദ ഉദ്യാനം** എന്ന് പേര് നൽകി. ആദ്യകാലത്ത് പാർക്കിന്റെ സംരക്ഷണ ചുമതല ഹിന്ദുസ്ഥാന ലാറ്റക്സിനായിരുന്നു. ഇപ്പോൾ, പാർക്കിന്റെ സംരക്ഷണച്ചുമതല ഭാരതീയ വിചാര കേന്ദ്രവും കന്യാകുമാരിയിലുള്ള വിവേകാനന്ദ കേന്ദ്രവും ചേർന്നാണ് നടത്തുന്നത്. 
## അവലംബം

വർഗ്ഗം:തിരുവനന്തപുരം ജില്ലയിലെ കെട്ടിടങ്ങളും നിർമ്മിതികളും
പി.ജെ. ഉണ്ണിക്കൃഷ്ണൻ

കൊല്ലം സ്വദേശിയായ നാടക പ്രവർത്തകനാണ് **പി.ജെ. ഉണ്ണികൃഷ്ണൻ.**  നടനായും നാടക സംവിധായകനായും നിരവധി നാടകങ്ങളിൽ പ്രവർത്തിച്ചു. 2019 ൽ കേരള സംഗീത നാടക അക്കാദമിയുടെ അവാർഡ് ലഭിച്ചു.
## ജീവിതരേഖ
ലഘുചിത്രം|നാം നീരാവിൽ അവതരിപ്പിച്ച ആർട്ടിക് നാടകത്തിൽ പി.ജെ. മുഖ്യ വേഷത്തിൽ
കൊല്ലം നീരാവിൽ സ്വദേശിയാണ്. തൃശൂർ സ്കൂൾ ഓഫ് ഡ്രാമ, ഹൈദരബാദ് സെൻട്രൽ സർവകലാശാല, പൂനെ ഫിലിം ഇൻസ്റ്റിറ്റ്യൂട്ട് (അഭിനയം)എന്നിവടങ്ങളിൽ നാടക പഠനം നടത്തി. പ്രകാശ് കലാകേന്ദ്രം, കൊല്ലം സോപാനം തുടങ്ങിയവയിലൂടെ നിരവധി നാടകങ്ങൾ അവതരിപ്പിച്ചു. കൊല്ലം സോപാനത്തിൽ സെന്റർ ഫോർ പെർഫോമിംഗ് ആർട്ട്‌സ് തുടങ്ങിയപ്പോൾ അതിന്റെ കോ-ഓർഡിനേറ്ററായി. 

സൂര്യ ഫെസ്റ്റിവൽ, ഇറ്റ് ഫോക്ക് ഫെസ്റ്റിവൽ ഉൾപ്പെടെ നിരവധി വേദികളിൽ അവതരണങ്ങൾ നടത്തിയിട്ടുണ്ട്.

## നാടകങ്ങൾ
*മേരി ലോറൻസ്(സംവിധാനം-അഭിനയം)
*ധർമ്മക്ഷേത്രേ കുരുക്ഷേത്രേ (സംവിധാനം,അഭിനയം)
*സൂര്യത്താനം (സംവിധാനം, അഭിനയം)
*സബർമതി (സംവിധാനം)
*ബിനാലെ (രചന,സംവിധാനം)
*അന്ത്-അനന്ത് (രചന-അവതരണം:NSD റെപ്പർട്ടറി,സംവിധാനം:അഭിലാഷ് പിള്ള)
*ഒരു സദാചാരകാലത്ത് (സംവിധാനം)
* സി എൻ ശ്രീകണ്ഠൻ നായരുടെ ‘ലങ്കാലക്ഷ്മി’(സംവിധാനം)
* ‘പകയുടെ ഈശ്വരൻ’ (രചന,സംവിധാനം,അഭിനയം)
* കാരൂരിന്റെ ‘ഉതുപ്പാന്റെ കിണർ’ (നാടകീയാവിഷ്‌ക്കാരം),സംവിധാനം,അഭിനയം)
* ‘ഏകാന്തം’(രചന)
* ഛായാമുഖി (അഭിനയം-രചനയും സംവിധാനവും പ്രശാന്ത് നാരായണൻ)
*'തിരുനല്ലൂർ;കവിയും വ്യക്തിയും'(sound&lightshow -സംവിധാനം)
*ചുവന്ന താഴ്‌വരയിൽ (തിരുനല്ലൂർ കവിതയുടെ ദൃശ്യാവിഷ്‌ക്കാരം- നർത്തകി കീർത്തി പണിക്കരുമായി ചേർന്ന്)
*കുക്കുകുക്കു തീവണ്ടി (കുട്ടികളുടെ നാടകം-രചന,സംവിധാനം)
*കൂത്താടികൾ (കുട്ടികളുടെ നാടകം- രചന,സംവിധാനം)
*നാരായണൻ കുട്ടി( കുട്ടികളുടെ നാടകം-രചന,സംവിധാനം)
*സഹനം, ജോസഫ് ഒരു താരതമ്യ നാടകം,യോനാ (ബൈബിൾ നാടകങ്ങൾ-രചന,സംവിധാനം)
*കെപിഎസി യുടെ ഇന്നലെകളിലെ ആകാശം (അഭിനയം)
*പുനർജ്ജനിയുടെ തീരം (സംവിധാനം)
*മുക്തി (രചന,അഭിനയം)
*ശുദ്ധമദ്ദളം (സംവിധാനം)
* ആർട്ടിക് (അഭിനയം - രചനയും സംവിധാനവും കെ.ആർ. രമേഷ്)

## കൃതികൾ
ലഘുചിത്രം|പി.ജെയുടെ ഏകാന്തം ടി.എം. എബ്രഹാം നാടക് നേതാവ് ശൈലജയ്ക്കു നൽകി പ്രകാശനം ചെയ്യുന്നു.
* ഏകാന്തം (അഞ്ച് നാടകങ്ങളുടെ സമാഹാരം)
## പുരസ്കാരങ്ങൾ
* ലഘുചിത്രം|പി.ജെ. ഉണ്ണികൃഷ്ണന് മുകേഷ് ഉപഹാരം നൽകുന്നു
* ലഘുചിത്രം|കേരള സംഗീത നാടക അക്കാദമിയുടെ പുരസ്കാരം സാസ്കാരിക വകുപ്പ് മന്ത്രി ഏ.കെ. ബാലൻ, പി.ജെ. ക്ക് നൽകുന്നു.കേരള സംഗീത നാടക അക്കാദമിയുടെ അവാർഡ് - 2018

## അവലംബം

## പുറം കണ്ണികൾ
* അവാർഡ് കാറ്റലോഗ് - ഇന്റർനെറ്റ് ആർക്കൈവിൽ
## ചിത്രശാല

PJ Unnikrishnan in Kanmanilla One man play 20252.jpg|കാൺമാനില്ല- ഏക പാത്ര നാടകത്തിൽ പി.ജെ
PJ Unnikrishnan in Kanmanilla One man play 20253.jpg|പി.ജെ - കാൺമാനില്ല ഏക പാത്ര നാടകത്തിൽ
PJ Unnikrishnan in Kanmanilla One man play 20254.jpg|പി.ജെ - കാൺമാനില്ല ഏക പാത്ര നാടകത്തിൽ
PJ Unnikrishnan in Kanmanilla One man play 20251.jpg|പി.ജെ - കാൺമാനില്ല ഏക പാത്ര നാടകത്തിൽ

വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:മലയാളനാടകനടന്മാർ
വർഗ്ഗം:മലയാളനാടക സംവിധായകർ
വർഗ്ഗം:കൊല്ലം ജില്ലയിൽ ജനിച്ചവർ
ഫെൻ‌വേ ഹെൽത്ത്

നോർത്ത് ഈസ്റ്റേൺ യൂണിവേഴ്സിറ്റി വിദ്യാർത്ഥികൾ സ്ഥാപിച്ചതും മസാച്യുസെറ്റ്സിലെ ബോസ്റ്റൺ ആസ്ഥാനമായി പ്രവർത്തിക്കുന്നതുമായ ഒരു എൽജിബിടി (ലെസ്ബിയൻ, ഗേ, ബൈസെക്ഷ്വൽ, ട്രാൻസ്‌ജെൻഡർ) ആരോഗ്യ പരിരക്ഷ, ഗവേഷണ, അഭിഭാഷക സംഘടനയാണ് **ഫെൻ‌വേ ഹെൽത്ത്** (ഔദ്യോഗികമായി **ഫെൻ‌വേ കമ്മ്യൂണിറ്റി ഹെൽത്ത് സെന്റർ, Inc**.)
## ചരിത്രം
1971-ൽ നോർത്ത് ഈസ്റ്റേൺ യൂണിവേഴ്സിറ്റി വിദ്യാർത്ഥികൾ ക്രിസ്ത്യൻ സയൻസ് ചർച്ചിന്റെ ഉടമസ്ഥതയിലുള്ള ഒരു കെട്ടിടത്തിന്റെ ബേസ്മെന്റിൽ ഒരു ഡ്രോപ്പ്-ഇൻ സെന്റർ തുറന്നു. അവർ സെന്ററിന് ഫെൻ‌വേ കമ്മ്യൂണിറ്റി ഹെൽത്ത് സെന്റർ എന്ന് നാമകരണം ചെയ്യുകയും സന്നദ്ധ മെഡിക്കൽ വിദ്യാർത്ഥികളെ അംഗങ്ങളാക്കുകയും ചെയ്തു. 1973 ആയപ്പോഴേക്കും, ഫെൻ‌വേ ഒരു സ്വതന്ത്ര ആരോഗ്യ കേന്ദ്രമായി സംയോജിപ്പിക്കുകയും ആവശ്യം വർദ്ധിച്ചതിന്റെ ഭാഗമായി 16 ഹാവിലാൻഡ് സ്ട്രീറ്റിൽ വലിയ ഒരു ഇടം തേടുകയും തുടർന്നിത് ഫെൻ‌വേയുടെ എച്ച്ഐവി കൗൺസിലിംഗ്, ടെസ്റ്റിംഗ് & റഫറൽ‌സ് പ്രോഗ്രാം, ഹെൽത്ത് നാവിഗേഷൻ സേവനങ്ങൾ, ഹെൽപ്പ് ലൈനുകൾ, സ്വവർഗ്ഗാനുരാഗികളുടെയും ബൈസെക്ഷ്വൽ പുരുഷന്മാരുടെയും ആരോഗ്യ പരിപാടികളുടെ വീട് എന്നിവയായി പ്രവർത്തിക്കുന്നു. പരമ്പരാഗത എൽ‌ജിബിടി + ക്ലയന്റുകളേക്കാൾ വിശാലമായ പ്രേക്ഷകരിലേക്ക് എത്തിച്ചേരാനുള്ള ശ്രമങ്ങൾ ഫെൻ‌വേ തുടരുന്നതിനാൽ 16 ഹാവിലാൻഡ് സ്ട്രീറ്റ് ലൊക്കേഷൻ അടച്ചു. 1978-ൽ മസാച്ചുസെറ്റ്സ് പബ്ലിക് ഹെൽത്ത് ഈ കേന്ദ്രത്തിന് പൂർണ്ണ ലൈസൻസ് നൽകി.

1980 കളുടെ തുടക്കത്തിൽ എച്ച്‌ഐവി / എയ്ഡ്‌സ് രോഗികളെ ചികിത്സിക്കുന്നതിൽ ഫെൻ‌വേ ഏർപ്പെട്ടു. 1981-ൽ ന്യൂ ഇംഗ്ലണ്ടിൽ ഫെൻ‌വേ ആദ്യമായി എയ്ഡ്‌സ് രോഗനിർണയം നടത്തി. അഭിഭാഷകരുമായും എച്ച്ഐവി / എയ്ഡ്സ് ഗവേഷണത്തിലുമുള്ള ഫെൻ‌വേയുടെ ഇടപെടൽ 1994-ൽ നാഷണൽ ഇൻസ്റ്റിറ്റ്യൂട്ട് ഓഫ് അലർജീസ് ആൻഡ് ഇൻഫെക്ഷ്യസ് ഡിസീസ് എച്ച് ഐ വി വാക്സിനുകളുടെ ആദ്യ ക്ലിനിക്കൽ പരീക്ഷണങ്ങൾക്കായി പങ്കെടുക്കുന്നവരെ റിക്രൂട്ട് ചെയ്യുന്ന എട്ട് സൈറ്റുകളിൽ ഒന്നായി തിരഞ്ഞെടുക്കുന്നതിലേക്ക് നയിച്ചു. 

ഗവേഷണം, വിലയിരുത്തൽ, പരിശീലനം, വിദ്യാഭ്യാസം, നയം, അഭിഭാഷണം എന്നിവയിലൂടെ എൽ‌ജിബിടി സമൂഹത്തിന് ആരോഗ്യ പരിപാലനത്തിൽ സാംസ്കാരിക കഴിവ് ഉറപ്പുവരുത്തുന്നതിനായി സമർപ്പിച്ച ദേശീയ ഇന്റർ ഡിസിപ്ലിനറി സെന്ററായ ഫെൻ‌വേ 2001-ൽ ആരംഭിച്ചു.

ബോസ്റ്റണിലെ 1340 ബോയ്ൽസ്റ്റൺ സ്ട്രീറ്റിലെ ഫെൻ‌വേയുടെ നിലവിലെ അൻ‌സിൻ ബിൽഡിംഗ് ഹോം 2009-ൽ അതിന്റെ വാതിലുകൾ തുറന്നു. പത്ത് നിലകളിലും 100,000 ചതുരശ്ര അടിയിലും (9,300 മീ 2), സ്ഥിതിചെയ്യുന്ന ഈ സ്ഥാപനം യുണൈറ്റഡ് സ്റ്റേറ്റ്സിലെ ഏറ്റവും വലിയ എൽജിബിടി ആരോഗ്യ ഗവേഷണ കേന്ദ്രമാണ്.

2013-ൽ ഫെൻ‌വേ ഹെൽത്ത്, ഫെൻ‌വേ കുടുംബത്തിലേക്ക് രണ്ട് ഓർ‌ഗനൈസേഷനുകൾ‌ ചേർ‌ത്തു. എൽ‌ജിബിടി ഏജിംഗ് പ്രോജക്റ്റ്, എയ്ഡ്‌സ് ആക്ഷൻ കമ്മിറ്റി.
## അവലംബം

## അധിക ഉറവിടങ്ങൾ
* Thomas Mortarelli, *For People, Not For Profit: A History of Fenway Health's First Forty Years* (AuthorHouse, 2012), 

വർഗ്ഗം:എൽജിബിടി ആരോഗ്യ സംഘടനകൾ
ചന്ദ്രശേഖരൻ നായർ സ്റ്റേഡിയം

തിരുവനന്തപുരത്ത് സ്ഥിതിചെയ്യുന്ന ഒരു പ്രമുഖ ഫുട്ബോൾ സ്റ്റേഡിയമാണ് **ചന്ദ്രശേഖരൻ നായർ സ്റ്റേഡിയം**. 1956 ൽ കേരള പോലീസിലെ ആദ്യത്തെ ഇൻസ്പെക്ടർ ജനറലായ ശ്രീ എൻ. ചന്ദ്രശേഖരൻ നായരുടെ സ്മരണയ്ക്കായി സ്റ്റേഡിയം നിർമ്മിക്കപ്പെട്ടു.  "പോലീസ് സ്റ്റേഡിയം" എന്നപേരിലും ഈ സ്റ്റേഡിയം അറിയപ്പെടുന്നു. സ്റ്റേഡിയത്തിനായി നിലവിലുള്ള ഫുട്ബോൾ മൈതാനം പുതുക്കിപ്പണിയുകയാണ് ഉണ്ടായത്. 6 പാത സിന്തറ്റിക് ട്രാക്ക് ഉൾക്കൊള്ളുന്നതിനായി പിന്നീട് കളിസ്ഥലം പുനക്രമീകരിച്ചു. 35-ാമത് ദേശീയ ഗെയിംസിന് ചന്ദ്രശേഖരൻ നായർ സ്റ്റേഡിയം വേദിയായി. 
ഏതാണ്ട് 40,000 ചതുരശ്ര അടി വിസ്തീർണമുണ്ട് ഈ സ്‌റ്റേഡിയത്തിന്. സ്‌പോൺസേർഡ് മെഗാ ഈവന്റുകൾക്കും ഇവിടം വേദിയാകാറുണ്ട്.

പ്രഭാത, സായാഹ്ന സവാരി നടത്താൻ താല്പര്യമുള്ളവരിൽ നിന്നും നിശ്ചിത തുക ഈടാക്കി സ്റ്റേഡിയം ഉപയോഗിക്കാം. രാവിലെയും വൈകിട്ടും നടക്കാനെത്തുന്നവരിൽ നിന്ന് വാർഷിക വരിസംഖ്യയായി മൂവായിരം രൂപ ഈടാക്കുന്നു. പൊലീസ് ഉദ്യോഗസ്ഥരാണെങ്കിൽ ആയിരം നൽകിയാൽ മതി. കുട്ടികൾക്ക്  നൽകേണ്ടത് 800 രൂപ. സ്റ്റേഡിയവും ജിമ്മും ഉപയോഗിക്കുന്നവർ വർഷത്തിൽ അയ്യായിരം രൂപ നൽകണം. പൊലീസ് ഉദ്യോഗസ്ഥരാണെങ്കിൽ ആയിരം രൂപയും സർക്കാർ ഉദ്യോഗസ്ഥരാണെങ്കിൽ രണ്ടായിരം രൂപയും നൽകിയാൽ മതി.  ആജീവനാന്ത അംഗത്വ ഫീസ് ഒരു ലക്ഷം രൂപയാണ്. 
## പുറത്തേക്കുള്ള കണ്ണികൾ
*   http://www.csnstadium.org  | ഔദ്യോഗിക വെബ്സൈറ്റ്.

## അവലംബം

വർഗ്ഗം:കേരളത്തിലെ സ്റ്റേഡിയങ്ങൾ
എൻ. ചന്ദ്രശേഖരൻ നായർ

കേരള പോലീസിലെ ആദ്യത്തെ ഇൻസ്പെക്ടർ ജനറലായിരുന്നു **എൻ. ചന്ദ്രശേഖരൻ നായർ**.  1948 ഓഗസ്റ്റ്‌ 21 മുതൽ തിരുവിതാംകൂറിന്റെയും തുടർന്ന് 1952 മുതൽ തിരുവിതാംകൂർ-കൊച്ചിയുടെയും ഇൻസ്പെക്ടർ ജനറൽ ഓഫ് പോലീസ് ആയിരുന്നു.  പിന്നീട് 1956ൽ കേരള സംസ്ഥാനം രൂപം കൊണ്ടപ്പോൾ കേരളത്തിലെ  ആദ്യത്തെ ഇൻസ്പെക്ടർ ജനറൽ ഓഫ് പോലീസ് ആയും അദ്ദേഹം സേവനം അനുഷ്ഠിച്ചു.  1956 ജനുവരി 26ലെ റിപ്പബ്ലിക് ദിനത്തിൽ സ്തുത്യർഹമായ സേവനത്തിനു രാഷ്ട്രപതിയുടെ പോലീസ് മെഡൽ ലഭിച്ചു. ഇദ്ദേഹത്തിന്റെ പേരിലാണ് തിരുവനന്തപുരത്തെ ചന്ദ്രശേഖരൻ നായർ സ്റ്റേഡിയം അറിയപ്പെടുന്നത്. 
## ജീവിതരേഖ
1902 ഡിസംബറിൽ നെയ്യാറ്റിൻകരയിൽ ജനിച്ചു. 1925-ൽ ഇരുപത്തി മൂന്നാം വയസ്സിൽ പോലീസിൽ ചേർന്നു. സേനയിൽ ചേർന്ന ശേഷം നിയമ ബിരുദമെടുത്ത് തിരുവനന്തപുരം, ആലപ്പുഴ, കൊച്ചി എന്നിവിടങ്ങളിൽ പ്രവർത്തിച്ചു. 1941 മുതൽ മൂന്നു വർഷം തിരുവനന്തപുരം കോർപറേഷൻ കമ്മിഷണറായി. കോട്ടയത്തും തിരുവനന്തപുരത്തും എസ്.പിയായി. ബ്രിട്ടിഷ് ഭരണത്തിലെ ഏറ്റവും ഉയർന്ന പൊലീസ് ബഹുമതിയായ *കിങ്സ് പൊലീസ് മെഡൽ* ലഭിച്ച അദ്ദേഹത്തിന്, 1956-ൽ രാഷ്ട്രപതിയുടെ മെഡലും ലഭിച്ചു. 1948 മുതൽ കേരളപ്പിറവി വർഷം വരെ തിരുവിതാംകൂറിലെ പൊലീസ് സേനയെ നയിച്ചു. 1957 ഡിസംബറിൽ വിരമിക്കുന്നതിന്റെ ഇടവേളയിൽ പോലീസ് ജീവിതത്തിലെ അദ്ദേഹത്തിന്റെ അനുഭവങ്ങൾ ഉൾക്കൊള്ളിച്ചെഴുതിയ *ഐ.ജി. സ്മരണകൾ*' ശ്രദ്ധിക്കപ്പെട്ടു. 1993 ഡിസംബർ 8-നു ഇദ്ദേഹം അന്തരിച്ചു. 
## അവലംബം

വർഗ്ഗം:പോലീസ് ഉദ്യോഗസ്ഥർ

വർഗ്ഗം:കേരളത്തിലെ പോലീസ് ഉദ്യോഗസ്ഥർ
വർഗ്ഗം:1902-ൽ ജനിച്ചവർ
വർഗ്ഗം:1993-ൽ മരിച്ചവർ
വർഗ്ഗം:ഡിസംബർ 8-ന് മരിച്ചവർ
ഹാർവെ മിൽക്ക് ഹൈസ്കൂൾ

ന്യൂയോർക്ക് നഗരത്തിലെ ഈസ്റ്റ് വില്ലേജിലെ സ്വവർഗ്ഗാനുരാഗികൾ, സ്വവർഗപ്രണയി, ലെസ്ബിയൻ, ബൈസെക്ഷ്വൽ, ട്രാൻസ്‌ജെൻഡർ ചെറുപ്പക്കാർ, അവരുടെ ലൈംഗികതയെ ചോദ്യം ചെയ്യുന്നവർ എന്നിവർക്കായി രൂപകൽപ്പന ചെയ്തിട്ടുള്ള ഒരു പൊതു ഹൈസ്കൂളാണ് **ഹാർവെ മിൽക്ക് ഹൈസ്കൂൾ.** അമേരിക്കൻ ഐക്യനാടുകളിലെ പബ്ലിക് ഓഫീസിലേക്ക് തിരഞ്ഞെടുക്കപ്പെട്ട ആദ്യത്തെ സ്വവർഗ്ഗാനുരാഗിയായ കാലിഫോർണിയയിൽ സാൻ ഫ്രാൻസിസ്കോയിലെ സൂപ്പർവൈസർ ഹാർവി മിൽക്കിന്റെ പേരാണ് ഇതിന് നൽകിയിരിക്കുന്നത്. അക്കാലത്ത് അമേരിക്കയിലെ ഏറ്റവും എൽജിബിടി അനുകൂല രാഷ്ട്രീയക്കാരനായിരുന്നു അദ്ദേഹം.

## ചരിത്രം
അപകടസാധ്യതയുള്ള യുവാക്കൾക്ക്, പ്രത്യേകിച്ച് ഭിന്നലിംഗക്കാരല്ലാത്തവർക്ക് സാമൂഹിക പിന്തുണ നൽകുന്ന ഹെട്രിക്-മാർട്ടിൻ ഇൻസ്റ്റിറ്റ്യൂട്ട് (എച്ച്എംഐ) ആണ് ഈ വിദ്യാലയം ആദ്യം നടത്തിയിരുന്നത്. 2002-ൽ പൂർണ്ണ അംഗീകാരമുള്ള പബ്ലിക് സ്കൂളായതിനുശേഷം, ഹൈസ്കൂളിനെ ഇപ്പോൾ നിയന്ത്രിക്കുന്നത് ന്യൂയോർക്ക് സിറ്റി വിദ്യാഭ്യാസ വകുപ്പാണ്. എച്ച്എം‌ഐയിൽ നിന്ന് വ്യത്യസ്തമാണ്. സ്കൂളും ലാഭേച്ഛയില്ലാതെ ഇപ്പോഴും ഒരേ കെട്ടിടത്തിൽ ഇടം പങ്കിടുന്നു. ഹെട്രിക്-മാർട്ടിൻ സ്കൂളിന്റെ ഭൂരിഭാഗം ആർട്സ് ആന്റ് കൾച്ചർ പ്രോഗ്രാമിംഗും നൽകുന്നു.

ന്യൂയോർക്ക് സിറ്റി ഡിപ്പാർട്ട്‌മെന്റ് ഓഫ് എഡ്യൂക്കേഷന്റെ കരിയർ എഡ്യൂക്കേഷൻ സെന്ററുമായി സഹകരിച്ച് എച്ച്എം‌ഐ ഒരു ഡസനിലധികം വിദ്യാർത്ഥികളുള്ള ഒരു ചെറിയ, രണ്ട് മുറികളുള്ള ഒരു പ്രോഗ്രാമായാണ് 1985-ൽ ഈ സ്കൂൾ ആരംഭിച്ചത്. വിദ്യാഭ്യാസ വകുപ്പ് സ്കൂളിനെ നിയന്ത്രിക്കുകയും പ്രവേശനത്തിന് ഉത്തരവാദിയാവുകയും ചെയ്യുന്നു. ഭീഷണികൾ, അക്രമങ്ങൾ, ഉപദ്രവങ്ങൾ എന്നിവ കാരണം സ്വന്തം സ്കൂളുകളിൽ ചേരുന്നത് ബുദ്ധിമുട്ടുള്ളതോ അസാധ്യമോ ആയ യുവാക്കൾക്കുള്ള ഒരു ബദൽ വിദ്യാഭ്യാസ പദ്ധതിയായി ഹാർവി മിൽക്ക് നിലവിൽ  വന്നു.

## വിപുലീകരണം
2002-ൽ എച്ച്‌എം‌എച്ച്എസ് ദേശീയ ശ്രദ്ധയിൽപ്പെട്ടു. ഒരു മേയർ ഏജൻസി ആകുന്നതിന് മുമ്പുള്ള അവസാനത്തെ പ്രവർത്തനങ്ങളിലൊന്നായി 3.2 മില്യൺ ഡോളർ മൂലധന വിപുലീകരണത്തിന് വിദ്യാഭ്യാസ ബോർഡ് അംഗീകാരം നൽകി. വിദ്യാഭ്യാസ ബോർഡ് നൽകിയ മൂലധനം സ്കൂൾ കെട്ടിടത്തിന്റെ നവീകരണത്തിന് അനുവദിച്ചു. പ്രവേശനം 50 ൽ നിന്ന് 100 വിദ്യാർത്ഥികളായി ഉയർന്നു. 2003-ൽ സ്കൂളിന്റെ പ്രിൻസിപ്പൽ വില്യം സാൽസ്മാൻ ഇത് അക്കാദമികമായി വെല്ലുവിളിയാകുമെന്ന് അഭിപ്രായപ്പെട്ടു. കൺസർവേറ്റീവ് പാർട്ടി ഓഫ് ന്യൂയോർക്ക് സ്റ്റേറ്റ് ചെയർമാൻ മൈക്കൽ ലോംഗ് വിമർശനാത്മകമായി ചോദിച്ചു: "സ്വവർഗാനുരാഗികളെ പഠിപ്പിക്കാൻ മറ്റൊരു വഴിയുണ്ടോ? സ്വവർഗ്ഗാനുരാഗം ഉണ്ടോ? ഇത് തെറ്റാണ് ...ഈ കുട്ടികളെ പ്രത്യേകം പരിഗണിക്കേണ്ടതില്ല."

അസഹിഷ്ണുത കാരണം ഒരു മുഖ്യധാരാ ഹൈസ്കൂളിൽ വിജയിക്കാൻ കഴിയാത്ത വിദ്യാർത്ഥികൾക്ക് ഡിപ്ലോമയ്ക്ക് ബദൽ പാത നൽകുന്ന ഈ വിദ്യാലയം പ്രായോഗിക പരിഹാരമാണെന്ന് പിന്തുണക്കാർ വാദിക്കുന്നു. സ്കൂളിനെതിരായ എല്ലാ വാദങ്ങളും പക്ഷപാതപരമായി വിഭജിക്കപ്പെടുന്നില്ല. സ്വതന്ത്ര മേയർ മൈക്കൽ ബ്ലൂംബെർഗ് സ്കൂളിന്റെ നവീകരണത്തെ പിന്തുണച്ചപ്പോൾ ഡെമോക്രാറ്റിക് എൻ.വൈ സ്റ്റേറ്റ് സെനറ്റർ റൂബൻ ഡിയാസ് അതിനെ എതിർത്തു. 2004-ൽ, എച്ച്‌എം‌എച്ച്എസ് 17,000 ചതുരശ്രയടി (1,600 മീ) വിപുലീകരണത്തിനും എട്ട് ക്ലാസ് മുറികളിലേക്കും 110 വിദ്യാർത്ഥികളിലേക്കും വർദ്ധിച്ചു.

## അവലംബം

## പുറം  കണ്ണികൾ
* NYC DOE Portal
* "Classes open at gay high school" – CNN
* Boston Phoenix synopsis of the school's role
* "Queer High School Opens to Cheers and Jeers", The Indypendent, September 9, 2003
* Hetrick-Martin Institute

വർഗ്ഗം:ന്യൂയോർക്ക് നഗരത്തിലെ എൽജിബിടി ചരിത്രം
സെൻട്രൽ സ്റ്റേഡിയം (തിരുവനന്തപുരം)

തിരുവനന്തപുരത്ത് ഗവ. സെക്രട്ടറിയേറ്റിനു പിന്നിലായി സ്ഥിതിചെയ്യുന്ന വിവിധോദ്ദേശ്യ സ്റ്റേഡിയമാണ് **സെൻട്രൽ സ്റ്റേഡിയം**. അത്‌ലറ്റിക്സിനും ഫുട്ബോളിനുമാണ് ഇത് പ്രധാനമായും ഉപയോഗിക്കുന്നത്. കേരളത്തിന്റെ സ്വാതന്ത്ര്യദിന പരേഡും, മറ്റ് സർക്കാർ പ്രവർത്തനങ്ങളും സ്റ്റേഡിയത്തിൽ ആതിഥേയത്വം വഹിക്കുന്നു.   2017 ൽ ഇന്ത്യയിലെ ആദ്യത്തെ ട്രാൻസ്‌ജെൻഡർ അത്‌ലറ്റിക്സ് മീറ്റിൽ സ്റ്റേഡിയം ആതിഥേയത്വം വഹിച്ചു.  തിരുവനന്തപുരത്ത് വാർഷിക ഓണം ഉത്സവത്തിന്റെ പ്രധാന വേദി കൂടിയാണ്  സെൻട്രൽ സ്റ്റേഡിയം. 
## ചരിത്രം
ശ്രീമൂലം ഷഷ്ടിപൂർത്തി മെമ്മോറിയൽ ഹാളിനു തൊട്ടു പിന്നിൽ നാഷണൽ ക്ളബ് കോമ്പൌണ്ടിനോടു തൊട്ടുകിടന്നതും, **പുത്തൻ കച്ചേരി മൈതാനം** എന്ന പേരിലറിയപ്പെട്ടിരുന്നതുമായ സ്ഥലമാണ് പിന്നീട് വിസ്തൃതി കുറഞ്ഞ് സെൻട്രൽ സ്റ്റേഡിയമായി മാറിയത്. 
## അവലംബം

വർഗ്ഗം:കേരളത്തിലെ സ്റ്റേഡിയങ്ങൾ
ഇത്തിക്കര പക്കി

കേരളത്തിലെ പത്തൊമ്പതാം നൂറ്റാണ്ടിലെ മിത്തുകളിൽ ഒന്നായ കായംകുളം കൊച്ചുണ്ണി യോടൊപ്പം തന്നെ പരിഗണിക്കപ്പെടുന്ന ഒരു മോഷ്ടാവ് ആയിരുന്നു ഇത്തിക്കരപ്പക്കി . അദ്ദേഹം കൊച്ചുണ്ണിയെ പോലെ തന്നെ സ്ഥിതി സമത്വവ വാദിയായ ഒരു കള്ളൻ ആയിരുന്നു.

വർഗ്ഗം:കേരളത്തിലെ കുറ്റവാളികൾ
വർഗ്ഗം:ഐതിഹ്യമാല
യൂണിവേഴ്സിറ്റി സ്റ്റേഡിയം (തിരുവനന്തപുരം)

തിരുവനന്തപുരം നഗരത്തിൽ സ്ഥിതിചെയ്യുന്ന ഒരു മൾട്ടി പർപ്പസ് സ്റ്റേഡിയമാണ് **കേരള യൂണിവേഴ്സിറ്റി സ്റ്റേഡിയം.** ഫുട്ബോൾ കളിക്കായും അത്ലറ്റിക്സിനായുമാണ് പ്രധാനമായും ഈ സ്റ്റേഡിയം ഉപയോഗിക്കുന്നത്. കേരളത്തിൽ നടന്ന ഏകദിന ക്രിക്കറ്റ് മത്സരത്തിന് യൂണിവേഴ്‌സിറ്റി സ്റ്റേഡിയം ആതിഥേയത്വം വഹിച്ചിരുന്നു. കേരള സർവകലാശാലയുടെ ഉടമസ്ഥതയിലുള്ള ഈ സ്റ്റേഡിയം 1940 ൽ നാട്ടുരാജ്യമായിരുന്ന ഹൈദരാബാദിലെ ദിവാനായിരുന്ന സർ മിർസ ആണ് തുറന്നത്. സ്റ്റേഡിയത്തിന്റെ പൂർണ്ണശേഷി 20,000 ആണ്. ജി വി രാജ പവലിയൻ ഈ സ്റ്റേഡിയത്തിലാണ്. 1980 കളുടെ അവസാനം വരെ ആഭ്യന്തര ക്രിക്കറ്റ് ടീമായ കേരളത്തിന്റെ ഹോം സ്റ്റേഡിയമായിരുന്നു ഈ സ്റ്റേഡിയം.
## ചരിത്രം
പഴയ കാലത്ത് നായർ ബ്രിഗേഡിന്റെയും പിന്നീട് തിരുവിതാംകൂർ സ്‌റ്റേറ്റ് ഫോഴ്‌സിന്റെയുമെല്ലാം കൈവശം ഉണ്ടായിരുന്ന കവാത്ത് മൈതാനത്തിന്റെ ഒരു ഭാഗമായിരുന്നു ഇന്നത്തെ യൂണിവേഴ്‌സിറ്റി സ്‌റ്റേഡിയം. പട്ടാളക്കാരുടെ പരിശീലനത്തിനും കുറച്ചുകാലം നഗരത്തിൽ സമയം അറിയിക്കാനുള്ള പീരങ്കിശബ്ദം (ഗുണ്ട് ഇടുന്നതിനും) പുറപ്പെടുവിക്കുന്നതിനും ഇവിടം ഉപയോഗിച്ചിരുന്നു. തിരുവിതാംകൂർ സർവകലാശാല നിലവിൽ വന്നതോടെ അതിന്റെ കീഴിൽ ഒരു ഒന്നാന്തരം സ്‌റ്റേഡിയം വേണമെന്ന് ദിവാൻ സർ സി.പി. രാമസ്വാമി അയ്യരും കേരളത്തിന്റെ സ്‌പോർടസ് ശില്പി എന്ന് പിൽക്കാലത്ത് അറിയപ്പെട്ടിരുന്ന കേണൽ ഗോദവർമ രാജയും തീരുമാനിച്ചു. തിരുവിതാംകൂർ യൂണിവേഴ്‌സിറ്റിയിലെ ഉൾപ്പെടെയുള്ള കായികതാരങ്ങളെ വളർത്തുക, ഇന്റർ യൂണിവേഴ്‌സിറ്റി കായികമത്സരങ്ങൾ നടത്തുക തുടങ്ങിയവയായിരുന്നു സ്‌റ്റേഡിയം ആരംഭിക്കുമ്പോഴുണ്ടായിരുന്ന പ്രധാന ഉദ്ദേശങ്ങൾ. തെക്കേ ഇന്ത്യയിലെ അക്കാലത്തെ വലിയ സ്‌റ്റേഡിയം ആയിരുന്നു യൂണിവേഴ്‌സിറ്റി സ്‌റ്റേഡിയം. ഇരുപതിനായിരം പേർക്ക് ഇരിക്കാൻ കഴിയുന്നവിധത്തിലാണ് സ്‌റ്റേഡിയം സജ്ജീകരിച്ചത്. 
## സ്റ്റേഡിയം സാക്ഷ്യം വഹിച്ച പ്രധാന സംഭവങ്ങൾ
*ക്ഷേത്രപ്രവേശന വിളംബര ആഘോഷത്തോടനുബന്ധിച്ച് മഹാത്മാഗാന്ധി പ്രസംഗിച്ചത് ഇവിടെയാണ്.
* 1987ൽ കേരളത്തിൽ ആദ്യ ദേശീയ ഗെയിംസിന്റെ സമാപനച്ചടങ്ങുകൾ നടന്നതും ഇവിടെയാണ്.
## മത്സരങ്ങൾ
2 ഏകദിന മത്സരങ്ങൾക്ക് ഈ സ്റ്റേഡിയം ആതിഥേയത്വം വഹിച്ചു, ആതിഥേയരായ ഇന്ത്യ ഒരു മത്സരത്തിൽ പരാജയപ്പെട്ടു, മറ്റൊരു മത്സരം ഫലം കണ്ടില്ല. 

2011-2012 ഐ-ലീഗ് സീസണിൽ ചിരാഗ് യുണൈറ്റഡ് ക്ലബിന്റെ ഹോം ഗ്രൗണ്ടായിരുന്നു സ്റ്റേഡിയം.  

### ഏകദിന അന്താരാഷ്ട്ര ക്രിക്കറ്റ്
താഴെപ്പറയുന്ന  ഏകദിന മത്സരങ്ങൾക്ക് ഈ സ്റ്റേഡിയം വേദിയായിട്ടുണ്ട്. 

## ഇതും കാണുക
* സെൻട്രൽ സ്റ്റേഡിയം (തിരുവനന്തപുരം)
* ചന്ദ്രശേഖരൻ നായർ സ്റ്റേഡിയം
## അവലംബങ്ങൾ

## പുറത്തേക്കുള്ള ലിങ്കുകൾ

* ക്രിസിൻ‌ഫോ വെബ്‌സൈറ്റ് - ഗ്രൗണ്ട് പേജ് 
* cricketarchive വെബ്സൈറ്റ് - ഗ്ര page ണ്ട് പേജ് 
* ഫേസ്ബുക്ക്
ഇൻഡോർ ഷൂട്ടിംഗ് റേഞ്ച്, കൊല്ലം

കേരള സംസ്ഥാനത്തെ ഏറ്റവും വലിയ ഓട്ടോമേറ്റഡ് എസി ഇൻഡോർ ഷൂട്ടിംഗ് റേഞ്ചാണ് കൊല്ലത്ത് രാമൻകുളങ്ങരയിലുള്ള **ഇൻഡോർ ഷൂട്ടിംഗ് റേഞ്ച്** .കൊല്ലം ഡിസ്ട്രിക്റ്റ് റൈഫിൾ അസോസിയേഷന്റെ (കെ‌ഡി‌ആർ‌എ) ഉടമസ്ഥതയിലുള്ളതാണ് ഈ റേഞ്ച്. കൊല്ലം മേയർ വി. രാജേന്ദ്രബാബു 2017 ജൂലൈ 29 ന് ഇത് ഉദ്ഘാടനം ചെയ്തു. കൊല്ലം ജില്ലയിൽ നിന്നുള്ള ആയിരം വിദ്യാർത്ഥികൾക്ക് ദേശീയ ഗെയിംസിന് യോഗ്യത നേടുന്നതിനായി ഒരു നിശ്ചിത സമയത്തിനുള്ളിൽ പരിശീലനം നൽകുന്നതിന് ഷൂട്ടിംഗ് റേഞ്ച് നിർമ്മിച്ചത്.  ₹ 10,000 രൂപയാണ് വാർഷിക പരിശീലന ഫീസ്.  

## സൌകര്യങ്ങൾ
ഇവിടെയുള്ള പ്രധാന സൗകര്യങ്ങൾ താഴെപ്പറയുന്നവയാണ്

* ഓട്ടോമേറ്റഡ് ഫയറിംഗ് ടാർഗെറ്റ് കാർഡ് 
* ഒരു സമയം 10 ഷൂട്ടർമാർക്ക് പരിശീലനം നടത്താവുന്ന സ്ഥലം. 
* എയർടൈറ്റ് ഫയറിംഗ് ചേമ്പർ 

## അവലംബം

വർഗ്ഗം:കേരളത്തിലെ ഇൻഡോർ സ്റ്റേഡിയങ്ങൾ
ജിമ്മി ജോർജ്ജ് ഇൻഡോർ സ്റ്റേഡിയം

തിരുവനന്തപുരത്ത് വെള്ളയമ്പലത്ത് സ്ഥിതിചെയ്യുന്ന ഒരു ഇൻഡോർ സ്റ്റേഡിയമാണ് **ജിമ്മി ജോർജ്ജ് സ്പോർട്സ് ഹബ്.** നേരത്തെ **ജിമ്മി ജോർജ് ഇൻഡോർ സ്റ്റേഡിയം** എന്ന് അറിയപ്പെട്ടിരുന്നു.  1987 ലാണ് ഇത് നിർമ്മിച്ചത്. 

സ്പോർട്സ് അതോറിറ്റി ഓഫ് ഇന്ത്യയുടെ പരിശീലകന്റെ കീഴിൽ ബാഡ്മിന്റണിലെ (ഷട്ടിൽ) കളിക്കുന്ന കളിക്കാർ ഈ സ്റ്റേഡിയത്തിൽ പതിവായി പരിശീലനം നടത്തുന്നു. ജിംനാസ്റ്റിക്സ്, തായ്‌ക്വോണ്ടോ എന്നിവിടങ്ങളിലെ പരിശീലനവും ഇവിടെ നടത്തുന്നു. സ്റ്റേഡിയത്തിൽ ടേബിൾ ടെന്നീസ്, വോളിബോൾ, ബാസ്കറ്റ്ബോൾ, ഹാൻഡ്‌ബോൾ എന്നിവ കളിക്കുന്നതിനുള്ള സൗകര്യങ്ങളും നിലവിലുണ്ട്. ഹബിന് ഫസ്റ്റ് റേറ്റ് ജിമ്മും നീന്തൽക്കുളവുമുണ്ട്. കേരളത്തിലെ ഏറ്റവും വലിയ ജിം ഇവിടെയാണ്. ദക്ഷിണേന്ത്യയിലെ ആദ്യത്തെ ഉയരത്തിലുള്ള സിമുലേറ്റഡ് പരിശീലന കേന്ദ്രമായ ആസ്ട്രയാണ് ഒരു പ്രത്യേക വിഭാഗം, ഇത് ഉയർന്ന ഉയരത്തിൽ കളിക്കുന്നതുമായി പൊരുത്തപ്പെടാൻ സഹായിക്കുന്നു.  

## അവലംബങ്ങൾ

വർഗ്ഗം:കേരളത്തിലെ ഇൻഡോർ സ്റ്റേഡിയങ്ങൾ
നെഹ്രു സ്റ്റേഡിയം, കൊല്ലം

കേരളത്തിൽ കോട്ടയം നഗരത്തിൽ സ്ഥിതിചെയ്യുന്ന ഒരു മൾട്ടി പർപ്പസ് സ്റ്റേഡിയമാണ് **ജവഹർലാൽ നെഹ്‌റു സ്റ്റേഡിയം**. അത്ലറ്റിക്സിനും ഫുട്ബോളിനും ആയാണ് ഈ മൈതാനം കൂടുതലും ഉപയോഗിക്കുന്നത്. ജവഹർലാൽ നെഹ്‌റുവിന്റെ പേരിലുള്ള സ്റ്റേഡിയങ്ങളിലൊന്നാണിത്. 

1972 ൽ 18,000 പേരുടെ ശേഷി ഈ മൈതാനത്തിനുണ്ടായിരുന്നു. 1972 മുതൽ 1993 വരെ സ്റ്റേഡിയത്തിൽ ക്രിക്കറ്റ് മത്സരങ്ങൾ നടന്നിട്ടുണ്ട്, അതിൽ അഞ്ച് ഫസ്റ്റ് ക്ലാസ് മത്സരങ്ങളും  രണ്ട് ലിസ്റ്റ് എ മത്സരങ്ങളും ഉൾപ്പെടുന്നു.  2014 ൽ ഒരു നീന്തൽക്കുളം, സിന്തറ്റിക് ട്രാക്ക്, ബാസ്കറ്റ് ബോൾ, ടെന്നീസ് കോർട്ടുകൾ എന്നിവ നിർമ്മിച്ച് സ്റ്റേഡിയം നവീകരിച്ചു. 
## അവലംബങ്ങൾ

## പുറത്തേക്കുള്ള ലിങ്കുകൾ

* വിക്കിമാപിയ 
* ക്രിക്കറ്റ് ആർക്കൈവ്  
വർഗ്ഗം:ജവഹർലാൽ നെഹ്രുവിന്റെ പേരിലുള്ള കെട്ടിടങ്ങളും സ്മാരകങ്ങളും
വർഗ്ഗം:കോട്ടയം ജില്ലയിലെ കെട്ടിടങ്ങളും നിർമ്മിതികളും
കേരള സംസ്ഥാന സ്പോർട്സ് കൗൺസിൽ

കേരളത്തിലെ കായികമേഖലയിൽ ഭരണനിയന്ത്രണാധികാരമുള്ള ഒരു സംഘടനയാണ് **സംസ്ഥാന സ്പോർട്സ് കൗൺസിൽ**. 1954 ലാണ് സ്പോർട്സ് കൌൺസിൽ പ്രവർത്തനമാരംഭിച്ചത്.ജെയിംസ് മാത്യു 
ആണ് ഇതിന്റെ സ്ഥാപകൻ. സ്പോർട്സ് മന്ത്രി ചെയർമാനും, പ്രസിഡന്റും, സെക്രട്ടറിയുമുൾപ്പെടെ ഔദ്യോഗിക ഭാരവാഹികളും ഉൾപ്പെടുന്ന  സ്റ്റാൻഡിംഗ് കമ്മിറ്റിയാണ് കൌൺസിലിന്റെ ഭരണം നിർവഹിക്കുന്നത്. 

## ചരിത്രം
1954-ൽ സ്ഥാപിച്ച 'തിരു-കൊച്ചി സ്പോർട്സ് കൗൺസിൽ' 1956-ൽ കേരള സംസ്ഥാനം നിലവിൽ വന്നതോടുകൂടി 'കേരള സ്പോർട്സ് കൗൺസിൽ' ആയി രൂപാന്തരപ്പെടുകയാണുണ്ടായത്.  ഇന്ത്യയിലെ പ്രഥമ സ്പോർട്സ് കൗൺസിൽ ആയി കണക്കാക്കപ്പെടുന്ന ഈ സംഘടന രൂപവത്കരിക്കുവാൻ മുൻകൈയെടുത്തു പ്രവർത്തിച്ചതും ആരംഭംമുതൽ 15 വർഷക്കാലം തുടർച്ചയായി ഇതിന്റെ പ്രസിഡന്റ് പദം അലങ്കരിച്ചതും ലഫ്. കേണൽ ഗോദവർമരാജയായിരുന്നു.  
## പ്രവർത്തനങ്ങൾ
കായികവിനോദ മത്സരരംഗത്ത് കേരള ഗവൺമെന്റിന് ആവശ്യമായ ഉപദേശങ്ങളും മാർഗനിർദ്ദേശങ്ങളും നല്കുക; കേരളത്തിൽ സ്പോർട്സിന്റെ വളർച്ചയ്ക്കു നാനാവിധമായ നടപടികൾ സ്വീകരിക്കുകയും വേണ്ട പ്രേത്സാഹനങ്ങൾ നല്കുകയും ചെയ്യുക; സ്പോർട്സ് അസോസിയേഷനുകളെ അവയുടെ പ്രവർത്തനത്തിന്റെ അടിസ്ഥാനത്തിൽ അംഗീകരിക്കുക; അങ്ങനെ അംഗീകാരം കിട്ടി അംഗങ്ങളാകുന്ന അസോസിയേഷനുകളുടെ എല്ലാവിധ അംഗീകൃത പരിപാടികൾക്കും സാങ്കേതികം, സാമ്പത്തികം തുടങ്ങിയ എല്ലാ സഹായസഹകരണങ്ങളും നല്കുക; മെഡിക്കൽ, എൻജിനീയറിങ്, ആയുർവേദം തുടങ്ങിയ എല്ലാ പ്രൊഫഷണൽ വിദ്യാഭ്യാസമേഖലകളിലും കായിക താരങ്ങൾക്കു നീക്കിവച്ചിട്ടുള്ള സീറ്റുകളിലേക്ക് അർഹരായ പ്രഗല്ഭ കായികതാരങ്ങളെ നിർദ്ദേശിക്കുക; സ്കൂളുകളും കോളജുകളും കേന്ദ്രീകരിച്ച് ഹോസ്റ്റലുകൾ നടത്തുക, കായികതാരങ്ങൾക്ക് പരിശീലനം നല്കുന്നതിനുള്ള സൗകര്യങ്ങൾ ഏർപ്പെടുത്തുക; സംസ്ഥാന-ദേശീയ-അന്തർദേശീയ തലങ്ങളിലുള്ള മത്സരങ്ങളിലും സർവകലാശാല, സ്കൂൾ വിഭാഗങ്ങളിൽ മേല്പറഞ്ഞ മൂന്നു തലത്തിലുംപെട്ട മത്സരങ്ങളിലും പങ്കെടുക്കുകയും സ്ഥാനമാനങ്ങൾ കൈവരിക്കുകയും ചെയ്യുന്ന കായികതാരങ്ങൾക്ക് വിദ്യാഭ്യാസവേതനം തുടങ്ങി വിവിധ തരത്തിലുള്ള സാമ്പത്തിക സഹായങ്ങൾ നല്കുക; കായികമേഖലയിൽ മികവു തെളിയിച്ചവർക്ക് പെൻഷൻ നല്കുക തുടങ്ങിയ പ്രോത്സാഹജനകമായ പരിപാടികൾ എല്ലാം കൗൺസിലിന്റെ പ്രവർത്തന പരിധിയിൽ വരുന്നവയാണ്.  
 
കേരള ക്രിക്കറ്റ് അസോസിയേഷൻ, കേരള ഫുട്ബോൾ അസോസിയേഷൻ, കേരള അക്വാട്ടിക് അസോസിയേഷൻ എന്നിവയുൾപ്പെടെ 37 അസോസിയേഷനുകൾ കേരള സ്പോർട്സ് കൗൺസിലുമായി സഹകരിച്ച് പ്രവർത്തിക്കുന്നുണ്ട്.  
## അവലംബം
എഫ്.എ.സി.ടി. സ്റ്റേഡിയം

കൊച്ചിയിലെ എലൂരിലുള്ള ഒരു മൾട്ടി പർപ്പസ് സ്റ്റേഡിയമാണ് **തിരുവിതാംകൂർ** ഗ്രൗണ്ട് അല്ലെങ്കിൽ **എഫ്.എ.സി.ടി സ്റ്റേഡിയം** ഫെർട്ടിലൈസേഴ്സ് ആന്റ് കെമിക്കൽസ് ട്രാവൻകൂർ ഗ്രൗണ്ട് എന്ന സംഘത്തിന്റെ ഉടമസ്ഥതയിലുള്ളതാണ് ഈ സ്റ്റേഡിയം. ഫുട്ബോൾ, ക്രിക്കറ്റ്, മറ്റ് കായിക മത്സരങ്ങൾ എന്നിവ സംഘടിപ്പിക്കുന്നതിനാണ് മൈതാനം പ്രധാനമായും ഉപയോഗിക്കുന്നത്. 1965 ൽ രണ്ട് രഞ്ജി ട്രോഫി മത്സരങ്ങൾ  ഈ സ്റ്റേഡിയത്തിൽ നടന്നിട്ടുണ്ട്.  ആന്ധ്ര ക്രിക്കറ്റ് ടീമിനെതിരെ  യും ഹൈദരാബാദിനെതിരെയുമായിരുന്നു അതിൽ കേരള ക്രിക്കറ്റ് ടീം മത്സരച്ചത്. 1992 ന് ശേഷം ഫസ്റ്റ് ക്ലാസ് മത്സരങ്ങളൊന്നും ഇവിടെ നടന്നിട്ടില്ല

## ഇതും കാണുക

* എലൂർ

## പരാമർശങ്ങൾ

## പുറത്തേക്കുള്ള കണ്ണികൾ

* ക്രിക്കറ്റാർക്കിവ് 
* cricinfo 
* വിക്കിമാപിയ 
* FAC 

വർഗ്ഗം:കൊച്ചി
വർഗ്ഗം:എറണാകുളം ജില്ലയിലെ സ്റ്റേഡിയങ്ങൾ
മഹാരാജാസ് കോളേജ് സ്റ്റേഡിയം

കൊച്ചിയിലെ **വിവിധ ആവശ്യങ്ങൾക്ക് ഉപയോഗിക്കുന്ന സ്റ്റേഡിയമാണ് മഹാരാജാസ് കോളേജ് സ്റ്റേഡിയം.** മഹാരാജാസ് കോളജിന്റെ ഹോം ഗ്രൗണ്ടാണിത്. സ്റ്റേഡിയത്തിന്റെ ശേഷി 15,000 ആണ്. 1960 ലെ എ‌എഫ്‌സി ഏഷ്യൻ കപ്പ് യോഗ്യതാ മത്സരങ്ങൾക്കും 2009 ലെ ദേശീയ സ്കൂളുകൾ അത്‌ലറ്റിക്സ് ചാമ്പ്യൻഷിപ്പിനും ഇത് ആതിഥേയത്വം വഹിച്ചു. 

400 മീറ്റർ സിന്തറ്റിക് ട്രാക്ക്, ഒരു ഫുട്ബോൾ ഫീൽഡ്/ക്രിക്കറ്റ് ഗ്രൗണ്ട്. ഒരു സ്റ്റേഡിയം പവലിയൻ, ഹോക്കി, വോളിബോൾ, ബാസ്കറ്റ് ബോൾ, ഖോ-ഖോ, കബാഡി, ബോൾ ബാഡ്മിന്റൺ തുടങ്ങിയ ഗെയിമുകൾക്കുള്ള സൗകര്യങ്ങൾ ഇവിടെ ലഭ്യമാണ്. ഇൻഡോർ ഗെയിമുകൾക്കായി ടേബിൾ-ടെന്നീസ്, കാരംബോർഡ്, ചെസ്സ്, ഗുസ്തി, ഭാരോദ്വഹനം, പവർ ലിഫ്റ്റിംഗ് എന്നിവയ്ക്കുള്ള സൗകര്യങ്ങൾ ലഭ്യമാണ്. 

## അവലംബം

## പുറത്തേക്കുള്ള കണ്ണികൾ

* വേദി വിവരങ്ങൾ

വർഗ്ഗം:സ്റ്റേഡിയങ്ങൾ
അസ്ഥിര മെമ്മറി

**അസ്ഥിര മെമ്മറി**, സ്ഥിര മെമ്മറിക്ക് വിപരീതമായി, സംഭരിച്ച വിവരങ്ങൾ പരിപാലിക്കാൻ പവർ ആവശ്യമുള്ള കമ്പ്യൂട്ടർ മെമ്മറിയാണ്; ഓണായിരിക്കുമ്പോൾ അത് അതിന്റെ ഉള്ളടക്കങ്ങൾ നിലനിർത്തുന്നു, എന്നാൽ വൈദ്യുതി തടസ്സപ്പെടുമ്പോൾ, സംഭരിച്ച വിവരങ്ങൾ പെട്ടെന്ന് നഷ്ടപ്പെടും.

പ്രാഥമിക സംഭരണം ഉൾപ്പെടെ അസ്ഥിരമായ മെമ്മറിക്ക് നിരവധി ഉപയോഗങ്ങളുണ്ട്. സാധാരണയായി ഒരു ഹാർഡ് ഡിസ്ക് ഡ്രൈവ് പോലുള്ള മാസ് സ്റ്റോറേജുകളേക്കാൾ വേഗതയേറിയതിനു പുറമേ, അസ്ഥിരതയ്ക്ക് സെൻസിറ്റീവ് വിവരങ്ങൾ പരിരക്ഷിക്കാൻ കഴിയും, കാരണം ഇത് വൈദ്യുതി മുടങ്ങുമ്പോൾ ലഭ്യമല്ല. പൊതുവായ ഉദ്ദേശ്യ റാൻഡം-ആക്സസ് മെമ്മറി (റാം) മിക്കതും അസ്ഥിരമാണ്.
## തരങ്ങൾ
രണ്ട് തരത്തിലുള്ള അസ്ഥിര റാമുകൾ ഉണ്ട്: ഡൈനാമിക്, സ്റ്റാറ്റിക് എന്നിവ. ഡാറ്റ നിലനിർത്തുന്നതിന് രണ്ട് തരത്തിനും തുടർച്ചയായ വൈദ്യുത പ്രവാഹം ആവശ്യമാണെങ്കിലും, അവ തമ്മിൽ ചില പ്രധാന വ്യത്യാസങ്ങളുണ്ട്.

ചുരുങ്ങിയ ചിലവിൽ ലഭ്യമായതുകൊണ്ട് ഡൈനാമിക് റാം (DRAM) വളരെ ജനപ്രിയമാണ്. ഇന്റഗ്രേറ്റഡ് സർക്യൂട്ടിനുള്ളിൽ വ്യത്യസ്ത കപ്പാസിറ്ററിൽ ഓരോ ബിറ്റ് വിവരങ്ങളും ഡിറാം സംഭരിക്കുന്നു. ഓരോ ബിറ്റ് വിവരങ്ങളും സംഭരിക്കുന്നതിന് ഡിറാം ചിപ്പുകൾക്ക് ഒരു സിംഗിൾ കപ്പാസിറ്ററും ഒരു ട്രാൻസിസ്റ്ററും ആവശ്യമാണ്. ഇത് കാര്യക്ഷമവും വിലകുറഞ്ഞതുമാക്കുന്നു.

ഡൈനാമിക് റാമിനേക്കാൾ വളരെ വേഗതയുള്ളതാണ് സ്റ്റാറ്റിക് റാമിന്റെ (SRAM ) പ്രധാന നേട്ടം. അതിന്റെ പോരായ്മ അതിന്റെ ഉയർന്ന വിലയാണ്. എസ്റാമിന് തുടർച്ചയായ വൈദ്യുത പുതുക്കലുകൾ ആവശ്യമില്ല, പക്ഷേ വോൾട്ടേജിലെ വ്യത്യാസം നിലനിർത്താൻ സ്ഥിരമായ വൈദ്യുതധാര ആവശ്യമാണ്. ഒരു സ്റ്റാറ്റിക് റാം ചിപ്പിലെ ഓരോ ബിറ്റിനും ആറ് ട്രാൻസിസ്റ്ററുകളുടെ ഒരു സെൽ ആവശ്യമാണ്, അതേസമയം ഡൈനാമിക് റാമിന് ഒരു കപ്പാസിറ്ററും ഒരു ട്രാൻസിസ്റ്ററും മാത്രമേ ആവശ്യമുള്ളൂ. തൽഫലമായി, ഡിറാമിന് സംഭരണ ശേഷി നിറവേറ്റാൻ  കഴിയില്ല. കൈമാറ്റം ചെയ്ത വിവരങ്ങൾ ബഫർ ചെയ്യുന്നതിനായി സ്വിച്ച്, റൂട്ടറുകൾ, കേബിൾ മോഡം മുതലായ നെറ്റ്‌വർക്കിംഗ് ഉപകരണങ്ങളിൽ സ്റ്റാറ്റിക് റാം സാധാരണയായി ഉപയോഗിക്കുന്നു.

## അവലംബം

വർഗ്ഗം:കമ്പ്യൂട്ടർ മെമ്മറി
കഫേ കോഫി ഡേ

ഇന്ത്യയിലെമ്പാടുമായി 1,423 കഫേകളുള്ള ഇന്ത്യയിലെ ഏറ്റവും വലിയ റീട്ടെയ്ൽ ശൃംഖലയിലൊന്നാണ് **കഫേ കോഫി ഡേ (CCD)**. ഇതിന്റെ സ്ഥാപകൻ വി.ജി സിദ്ധാർത്ഥയാണ്. മുൻ കർണാടക മുഖ്യമന്ത്രിയും ബിജെപി നേതാവുമായ എസ്.എം.കൃഷ്ണയുടെ മരുമകൻ കൂടിയാണ് അദ്ദേഹം.  
## തുടക്കം
1996ൽ കഫേ കോഫി ഡേ തുടങ്ങി. ഇന്ന് 209 നഗരങ്ങളിലായി 1423 കഫേകളുള്ള ഇന്ത്യയിലെ ഏറ്റവും വലിയ റീട്ടെയ്ൽ ശൃംഖലയിലൊന്നായി അത് മാറിയിരിക്കുന്നു. 1993ലാണ് വി.ജി സിദ്ധാർത്ഥ 'അമൽഗമേറ്റ് ബീൻ കമ്പനി-(എ.ബി.സി)' എന്ന പേരിൽ ഒരു കോഫി വിൽപ്പന കമ്പനി തുടങ്ങിയത്. ചിക്കമംഗലൂരിൽ അറിയപ്പെടുന്ന കോഫി കമ്പനിയായി ഇത് വളർന്നു. 28,000 ടണ്ണിന്റെ കയറ്റുമതിയും 2000 ടണ്ണിന്റെ പ്രാദേശിക വില്പനയുമായി വർഷം 350 മില്യണിന്റെ കച്ചവടം നടക്കുന്ന സ്ഥാപനമായി അത് മാറി. ഏറ്റവും അധികം ഗ്രീൻ കോഫി കയറ്റുമതി ചെയ്യുന്ന സ്ഥാപനമാണ് എ.ബി.സി. 

1996ൽ രാജ്യത്തെ ആദ്യത്തെ കോഫി കഫേ ബംഗളൂരുവിൽ തുടങ്ങാൻ വി ജി സിദ്ധാർത്ഥയ്ക്ക് ആത്മവിശ്വാസം നൽകിയത് അമൽഗമേറ്റ് ബീൻ കമ്പനിയാണ്. ബംഗളൂരുവിലെ ബ്രിഗേഡ് റോഡിലാണ് ആദ്യ കഫേ തുടങ്ങിയത്. കഫേ കോഫി ഡേ പിന്നീട് രാജ്യമെമ്പാടും പടർന്നു. തുടർന്ന് വിദേശത്തേയ്ക്കും. ഓസ്ട്രിയ, ചെക്ക്‌ റിപ്പബ്ലിക്ക്‌, മലേഷ്യ, നേപ്പാൾ, ഈജിപ്റ്റ് ഇവിടെയെല്ലാം കഫേ കോഫീ ഡേ ഔട്ട്‌ലെറ്റുകൾ വന്നു. 
## അവലംബം

വർഗ്ഗം:ഭക്ഷണശാല ശൃംഖലകൾ
പോലീസ് മെഡൽ

thumb|കേരള മുഖ്യമന്ത്രി പോലീസ് സേനയിലെ സ്തുത്യർഹമായ പ്രവർത്തനത്തിന് നൽകുന്ന മെഡൽ
പോലീസ് സേനയിൽ വിശിഷ്ടസേവനത്തിനും, ധീരതയ്ക്കും, സ്തുത്യർഹസേവനത്തിനും നൽകുന്ന പുരസ്കാരമാണ് **പോലീസ് മെഡൽ**. എല്ലാ വർഷവും ജനുവരി 26ന് മെഡൽ പ്രഖ്യാപിക്കുകയും ആഗസ്റ്റ് 15ന് മെഡൽ വിതരണം ചെയ്യുകയും ചെയ്യും. 

ജോലിയിലെ കൃത്യതയും, കുറ്റവാളികളെ നിയമത്തിന്റെ മുന്നിൽ എത്തിക്കുന്നതിനുള്ള പരിശ്രമത്തിന്റെയും, അർപ്പണമനോഭാവത്തിന്റെയും അംഗീകാരമാണ് ഈ മെഡൽ. രാഷ്ട്രപതിയും സംസ്ഥാന മുഖ്യമന്ത്രിമാരും വെവ്വേറെ പോലീസ് മെഡൽ നൽകാറുണ്ട്.  
### രാഷ്ട്രപതിയുടെ പോലീസ് മെഡൽ
*50x50ബിന്ദു ധീരതയ്ക്കുള്ള രാഷ്ട്രപതിയുടെ പോലീസ് മെഡൽ
*50x50ബിന്ദു ധീരതയ്ക്കുള്ള പോലീസ് മെഡൽ
* 50x50ബിന്ദു വിശിഷ്ട സേവനത്തിനുള്ള രാഷ്ട്രപതിയുടെ പോലീസ് മെഡൽ
* 50x50ബിന്ദു സ്തുത്യർഹ സേവനത്തിനുള്ള പോലീസ് മെഡൽ

## മുഖ്യമന്ത്രിയുടെ പോലീസ് മെഡലിന് തിരഞ്ഞെടുക്കപ്പെടാനുള്ള മാനദണ്ഡങ്ങൾ
* പോലീസ് ഡിപ്പാർട്ട്മെന്റിൽ കുറഞ്ഞത് പത്ത് വർഷത്തെ സേവനം പൂർത്തിയാക്കിയിരിക്കണം

* നിലവിൽ ഇൻക്രിമെൻറ് ബാർ, വിജിലൻസ് കേസ്, ഡിപ്പാർട്ട്മെൻറ് ശിക്ഷാനടപടികൾ, എന്നിവ ഉള്ളവരെ മെഡലിന് ശുപാർശ ചെയ്യാൻ പാടുള്ളതല്ല.

* മെഡൽ ലഭ്യമായവരിലാരെങ്കിലും പിന്നീട് കുറ്റക്കാരാണെന്ന് കണ്ടെത്തിയാൽ മെഡൽ തിരികെ കണ്ടു കെട്ടുന്നതാണ്.

* നിലവിൽ ഡി.വൈ.എസ്.പി റാങ്ക് വരെ ഉള്ളവർക്കാണ് മുഖ്യമന്ത്രിയുടെ പോലീസ് മെഡൽ നൽകുന്നത്.

* ഒരു വർഷം പരമാവധി 200 പേർക്കാണ് മുഖ്യമന്ത്രിയുടെ പോലീസ് മെഡൽ നൽകുന്നത്. 
## രാഷ്ട്രപതിയുടെ പോലീസ് മെഡൽ - നടപടിക്രമങ്ങൾ
രാഷ്ട്രപതിയുടെ പോലീസ് മെഡൽപ്പട്ടികയിൽ ഒരു പോലീസ് ഉദ്യോഗസ്ഥനെ ഉൾപ്പെടുന്നത് സംസ്ഥാനങ്ങളിലെ ആഭ്യന്തര വകുപ്പിന്റെ നിർദ്ദേശാനുസരണമാണ്. അതത് സംസ്ഥാനത്തെ ചീഫ് സെക്രട്ടറി, ആഭ്യന്തര സെക്രട്ടറി, ഡി.ജിപി എന്നിവരടങ്ങുന്ന സമിതിയാണ് പട്ടിക തയ്യാറാക്കുന്നത്. 
## അവലംബം

വർഗ്ഗം:പോലീസ്
ടിപ്പു ജയന്തി

പകരം=ടിപ്പു സുൽത്താന്റെ ജന്മസ്ഥലം|ലഘുചിത്രം|320x320ബിന്ദു|ടിപ്പു സുൽത്താന്റെ ജന്മസ്ഥലം
പതിനെട്ടാം ശതകത്തിൽ മൈസൂർ ഭരിച്ചിരുന്ന ടിപ്പു സുൽത്താന്റെ ജന്മവാർഷികാഘോഷമാണ് **ടിപ്പു ജയന്തി**. ടിപ്പു സുൽത്താന്റെ ജനനം 1750 നവംബർ 20 -നായിരുന്നു. അതുകൊണ്ട്, നവംബർ മാസത്തിലാണ് ടിപ്പു ജയന്തി ആഘോഷിച്ചിരുന്നത്. 2015ൽ സിദ്ധരാമയ്യയുടെ നേതൃത്വത്തിലുള്ള സർക്കാരാണ് വാർഷികാഘോഷമായി ടിപ്പു സുൽത്താൻ ജയന്തി ആഘോഷിച്ചുതുടങ്ങിയത്. 2015 മുതൽ എല്ലാ വർഷവും നവംബർ 10ന് കർണ്ണാടകയിൽ ടിപ്പു ജയന്തി ആചരിച്ചു വരുന്നു.
ഇത് ന്യൂനപക്ഷ പ്രീണനമാണെന്ന് ആരോപിച്ച് ചില സംഘടനകൾ അന്നുമുതൽ എതിർപ്പുമായി രംഗത്തുണ്ടായിരുന്നു. ടിപ്പു ജയന്തി ആഘോഷങ്ങളുടെ ഭാഗമായി 2016ൽ  കുടക് മേഖലയിൽ ഉണ്ടായ  വർഗീയ  സംഘർഷത്തിൽ രണ്ടു പേർ കൊല്ലപ്പെട്ടിരുന്നു. വിവിധ ഹിന്ദു സംഘടകൾക്കൊപ്പം ബി.ജെ.പി.യും പ്രതിഷേധങ്ങളിൽ പങ്കാളികളായി. ജയന്തി ആഘോഷം ബഹിഷ്കരിച്ച ബി.ജെ.പി., ടിപ്പു മതഭ്രാന്തനായിരുന്നുവെന്നും കന്നട വിരുദ്ധനായിരുന്നുവെന്നും ആരോപിക്കുകയും ചെയ്തു.

## നിരോധനം
2019 ജൂലൈ 30  ന്, കർണ്ണാടക മുഖ്യമന്ത്രി യെഡിയൂരപ്പയുടെ അധ്യക്ഷതയിൽ ചേർന്ന മന്ത്രിസഭാ യോഗം,  'ടിപ്പു ജയന്തി' ഇനിമുതൽ ആഘോഷിക്കേണ്ടതില്ലെന്ന് തീരുമാനമെടുത്തു. കുടകിലെ എം എൽ എ മാരുടെ ആവശ്യത്തെ തുടർന്നാണ് തീരുമാനം എന്ന് മുഖ്യമന്ത്രി  അറിയിച്ചു.  ആഘോഷം റദ്ദാക്കിയെന്നറിയിച്ച് സാംസ്കാരിക വകുപ്പ് സർക്കുലറും പുറത്തിറക്കി. എല്ലാ വർഷവും നവംബറിലാണ് ആഘോഷം നടത്തിയിരുന്നത്.  നവംബർ 10നാണ് 2019 ലെ ആഘോഷം നടത്താൻ നിശ്ചയിച്ചിരുന്നത്.

## അവലംബം

വർഗ്ഗം:ടിപ്പു സുൽത്താൻ
അഡോറേഷൻ ഓഫ് ദ ഷേപേർഡ്സ്

1450-1451നും ഇടയിൽ വടക്കൻ ഇറ്റാലിയൻ നവോത്ഥാന കലാകാരനായിരുന്ന ആൻഡ്രിയ മാന്റെഗ്ന ചിത്രീകരിച്ച ഒരു ടെമ്പറ ചിത്രമാണ് **അഡോറേഷൻ ഓഫ് ദ ഷേപേർഡ്സ്.** 
## ചരിത്രം
മാന്റെഗ്നയുടെ ചെറുപ്പകാലത്ത് ചിത്രീകരിച്ച ഈ ചെറിയ ചിത്രം 1450-1451നും ഇടയിൽ ഫെറാറയിൽ മാന്റെഗ്ന താമസിക്കുന്നതിനിടെ ബോർസോ ഡി എസ്റ്റെ ചിത്രീകരിക്കാൻ നിയോഗിച്ചിരിക്കാം. ആദ്യം പാനലിൽ ചിത്രീകരിച്ച ഈ ചിത്രം പിന്നീട് അജ്ഞാതമായ ഒരു തീയതിയിൽ ക്യാൻവാസിലേക്ക് മാറ്റിയെങ്കിലും വലതുഭാഗത്ത് ഒരു ചെറിയ ഭാഗം നഷ്‌ടപ്പെട്ടിരുന്നു. 1586-ലെ മാർഗരിറ്റ ഗോൺസാഗ ഡി എസ്റ്റെയുടെ വസ്തുവകകളെ "പ്രോസെപിയോ ഡി ആൻഡ്രിയ മാന്റെഗ്ന" ("ആൻഡ്രിയ മാന്റെഗ്നയുടെ പ്രാദേശിക പശ്ചാത്തലം") എന്ന് പരാമർശിക്കുന്നു. 1603 ആയപ്പോഴേക്കും ഈ ചിത്രം കർദിനാൾ പിയട്രോ അൽഡോബ്രാൻഡിനിയുടെ ഉടമസ്ഥതയിലായിരുന്നു. അദ്ദേഹം അത് വില്ല ആൽഡോബ്രാൻഡിനിയിൽ സൂക്ഷിച്ചു. തുടർന്ന് അത് അദ്ദേഹത്തിന്റെ പിൻഗാമികൾക്ക് കൈമാറി. പിന്നീട് ഇത് പാംഫിലി കുടുംബത്തിനും അതിനുശേഷം ബോർഗീസിനും അനന്തരാവകാശമായി ലഭിച്ചു. 1792-ൽ ഈ ചിത്രം ചിത്രങ്ങളുടെ വ്യാപാരി അലക്സാണ്ടർ ഡേയ്ക്ക് വില്ക്കുകയും ചിത്രം ലണ്ടനിലേക്ക് കൊണ്ടുപോകുകയും ചെയ്തു. വില്യം ബുക്കാനൻ ഇത് ഹെർ‌ഫോഡ്ഷയറിലെ ഡൗൺ‌ടൺ കാസ്റ്റിലിലെ റിച്ചാർഡ് പെയ്ൻ നൈറ്റിന് വിറ്റു. ഒടുവിൽ അദ്ദേഹത്തിന്റെ അവകാശികൾ ജോസഫ് ഡുവീന് വിറ്റു. 1925-ൽ ഇത് ന്യൂയോർക്കിലെ ഡുവീനിൽ നിന്ന് ക്ലാരൻസ് മാക്കെ ഏറ്റെടുത്തു. മെട്രോപൊളിറ്റൻ മ്യൂസിയം ഓഫ് ആർട്ടിനായി ഇത് ഒരു അജ്ഞാത ദാതാവ് വാങ്ങി.

## വിവരണം
ഈ ചിത്രം ഒരു തുറന്ന സ്ഥലത്താണ് സജ്ജീകരിച്ചിരിക്കുന്നത്. കല്ലുകൊണ്ടുള്ള പടിയുടെ                                                                                   നടുക്ക് മഡോണ കുട്ടിയുടെ മുമ്പിൽ മുട്ടുകുത്തി നിൽക്കുമ്പോൾ, വലതുവശത്ത് സെന്റ് ജോസഫ് ഉറങ്ങുകയും ഇടതുവശത്ത് രണ്ട് ഇടയന്മാർ പ്രാർത്ഥിക്കുകയും ചെയ്യുന്നു. സെന്റ് ജോസഫിന്റെ ഉറക്കം കന്യകയുടെയും കുട്ടിയുടെയും രക്ഷാധികാരി എന്ന നിലയിലുള്ള അദ്ദേഹത്തിന്റെ പങ്ക് സൂചിപ്പിക്കാം. യേശുവിന്റെ ത്രിപാദാത്മകമായ ചിത്രീകരണം മാന്റെഗ്നയുടെ ചിത്രീകരണത്തിന്റെ സവിശേഷതയാണ്. ഇടതുവശത്ത് മറിയയുടെ കന്യകാത്വത്തെ പ്രതീകപ്പെടുത്തുന്ന വേലികെട്ടിയ പൂന്തോട്ടവും കാണപ്പെടുന്നു. വലതുവശത്ത് വിശാലമായ ഭൂപ്രകൃതിയിൽ ചെങ്കുത്തായ രണ്ട് പർവ്വതങ്ങളും ചിത്രീകരിച്ചിരിക്കുന്നു. മറ്റ് രണ്ട് ഇടയന്മാരെ വലതു പശ്ചാത്തലത്തിൽ പ്രതിനിധീകരിക്കുന്നു. ഒപ്പം കാൽവരി കുരിശിനോട് സാമ്യമുള്ള ഒരു വലിയ വൃക്ഷവും, യേശുവിന്റെ കഷ്‌ടാനുഭവത്തിന്റെ ഭാവിസൂചകവുമാണ്. യേശുവിന്റെ ജനനത്തിന്റെ പരമ്പരാഗത മൂക സാക്ഷിയായ ഒരു കാളയുമുണ്ട്.

## ചിത്രകാരനെക്കുറിച്ച്

ഒരു ഇറ്റാലിയൻ ചിത്രകാരൻ, റോമൻ പുരാവസ്തു വിദ്യാർത്ഥി, ജാക്കോപോ ബെല്ലിനിയുടെ മരുമകൻ എന്നീ നിലകളിൽ അറിയപ്പെട്ടിരുന്ന വ്യക്തിയായിരുന്നു ആൻഡ്രിയ മാന്റെഗ്ന. അക്കാലത്തെ മറ്റ് കലാകാരന്മാരെപ്പോലെതന്നെ, മാന്റെഗ്നയും പല പുതിയ കാഴ്ചപ്പാടുകളും പരീക്ഷിച്ചു, ഉദാ. ചക്രവാളത്തെ കൂടുതൽ താഴ്ത്തി ചിത്രീകരിച്ചുകൊണ്ട് സ്മാരകബോധം സൃഷ്ടിച്ചു. അടിസ്ഥാനപരമായി ചിത്രത്തിനോടുള്ള ശില്പപരമായ സമീപനത്തിന്റെ തെളിവാണ് അദ്ദേഹത്തിന്റെ ഫ്ലിന്റി, മെറ്റാലിക് ഭൂപ്രകൃതികളും കുറച്ച് കല്ലുകൊണ്ടുള്ള പ്രതിബിംബങ്ങളും. 1500 ന് മുമ്പ് വെനീസിലെ പ്രിന്റുകൾ നിർമ്മിക്കുന്ന ഒരു മുൻനിര ചിത്രശാലയ്ക്കും അദ്ദേഹം നേതൃത്വം നൽകി.

## അവലംബം

## കൂടുതൽ വായനയ്ക്ക്
**La Grande Storia dell'Arte - Il Quattrocento*, *[[Il Sole 24 Ore]]*, 2005
* Kleiner, Frank S. *Gardner's Art Through the Ages, 13th Edition*, 2008
* Manca, Joseph. *Andrea Mantegna and the Italian Renaissance*, 2006



വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
ലാബ്രഡോർ കടൽ

ലാബ്രഡോർ ഉപദ്വീപിനും ഗ്രീൻലാൻഡിനും ഇടയിലായി സ്ഥിതിചെയ്യുന്ന ഉത്തര അറ്റ്ലാന്റിക്ക് സമുദ്രത്തിന്റെ ഭാഗമായ ഒരു കടലാണ്‌ **ലാബ്രഡോർ കടൽ** (**Labrador Sea** French: *mer du Labrador*, Danish: *Labradorhavet*). ഈ കടലിന്റെ തെക്ക്പടിഞ്ഞാറും വടക്ക്പടിഞ്ഞാറും വടക്ക്കിഴക്കും വൻകരത്തട്ടാണ്. വടക്ക് ഡേവിസ് കടലിടുക്ക് ലാബ്രഡോർ  കടലിനെ ബാഫിൻ ഉൾക്കടലുമായി ബന്ധിപ്പിക്കുന്നു..

ഏകദേശം ആറു കോടി വർഷം മുമ്പ് ഗ്രീൻലാന്റ് ഫലകം വടക്കേ അമേരിക്കൻ ഫലകത്തിൽനിന്നും അകലാൻ തുടങ്ങിയപ്പോളാണ്‌ ലാബ്രഡോർ കടൽ രൂപം പ്രാപിച്ചത്, ഈ പ്രതിഭാസം നാലുകോടി വർഷം മുമ്പാണ്‌ അവസാനിച്ചത്. ലോകത്തിലെ ഏറ്റവും വലിയ ടർബിഡിറ്റി പ്രവാഹങ്ങളിൽ ഒന്നായ നോർത്ത് വെസ്റ്റ് അറ്റ്ലാന്റിക് മിഡ് ഓഷ്യൻ ചാനൽ (NAMOC) ലാബ്രഡോർ കടലിന്റെ അടിത്തട്ടിലൂടെ അറ്റ്ലാന്റിക് സമുദ്രത്തിലേക്ക് ഒഴുകുന്നു.
## ചരിത്രം
ഏകദേശം 40 ദശലക്ഷം വർഷങ്ങൾക്ക് മുമ്പ് (പാലിയോസീൻ) നോർത്ത് അമേരിക്കൻ പ്ലേറ്റും ഗ്രീൻ‌ലാൻ‌ഡ് പ്ലേറ്റും വേർതിരിക്കുന്നതിനായാണ് ലാബ്രഡോർ കടൽ രൂപപ്പെട്ടത്.ഒരു അവസാദ തടം, ക്രറ്റേഷ്യസ് കാലഘട്ടത്തിൽ രൂപംകൊണ്ട ഭൂഖണ്ഡാന്തര ചരിവിൽ മൂടപ്പെട്ടിരുന്നു. പാലിയോസീനിൽ ഡേവിസ് കടലിടുക്കിലും ബാഫിൻ ബേയിലുമുള്ള അഗ്നിപർവ്വത സ്‌ഫോടനങ്ങളിലൂടെ ഉണ്ടായ പിക്രിറ്റുകളുടെയും ബസാൾട്ടിന്റെയും ഫലമായി മാഗ്മാറ്റിക് സീ-ഫ്ലോർ വ്യാപനത്തിന്റെ തുടക്കമായി.

ബിസി 500 നും എ ഡി 1300 നും ഇടയിൽ, കടലിന്റെ തെക്കൻ തീരത്ത് ഡോർസെറ്റ്, ബിയോത്ത്ക്, ഇൻയൂട്ട് കുടിയേറ്റക്കാർ ഉണ്ടായിരുന്നു. ഡോർസെറ്റ് ഗോത്രങ്ങൾക്കുശേഷം പിന്നീട് തുലെ ജനതയായി.
## അതിർത്തികൾ

അന്താരാഷ്ട്ര ഹൈഡ്രോഗ്രാഫിക് ഓർഗനൈസേഷൻ ലാബ്രഡോർ കടലിന്റെ അതിർത്തികൾ നിർണ്ണയിച്ചിരിക്കുന്നത് താഴേപ്പറയുന്ന രീതിയിലാണ്.


വടക്ക്: ഡേവിസ് കടലിടുക്കിന്റെ തെക്കെ അതിർത്തി - ഗ്രീൻലാന്റിനും ലാബ്രഡോറിനും ഇടയിൽ 60° ഉത്തര അക്ഷാംശം   .

*കിഴക്ക്* കേപ്പ് സെന്റ് ഫ്രാൻസിസ് (ന്യൂഫൗണ്ട്‍ലാന്റ്) മുതൽ  കേപ്പ് ഫെയർവെൽ (ഗ്രീൻലാന്റ്)വരെയുള്ള സാങ്കൽപികരേഖ.

പടിഞ്ഞാറ് : ന്യൂഫൗണ്ടൻലാൻഡ് ആന്റ് ലാബ്രഡോരിന്റെ കിഴക്കൻ തീരം, സെന്റ് ലോറൻസ് ഉൾക്കടലിന്റെ വടക്ക് കിഴക്കൻ അതിർത്തി കേപ് ബോൾഡ് മുതൽ ( കിർപോൺ ദ്വീപ്ന്റെ വടക്കേയറ്റം)  ) മുതൽ ബെല്ലെ ദ്വീപിന്റെ കിഴക്കേയറ്റം () വരെയും അവിടെ നിന്നും കേപ് സെന്റ് ചാൾസിന്റെ കിഴക്കേയറ്റം (52°13'N) വരെയുമുള്ള സാങ്കൽപികരേഖ. .


## അവലംബം

വർഗ്ഗം:അറ്റ്‌ലാന്റിക് സമുദ്രത്തിലെ കടലുകൾ
ലിൻഡ ഹാമിൽട്ടൺ

ദി ടെർമിനേറ്റർ ഫിലിം സീരീസിലെ സാറാ കോന്നറിനെയും ബ്യൂട്ടി ആൻഡ് ബീസ്റ്റ് എന്ന ടെലിവിഷൻ പരമ്പരയിലെ കാതറിൻ ചാൻഡലറിനെയും അവതരിപ്പിച്ച അമേരിക്കൻ നടിയാണ് **ലിൻഡ കരോൾ ഹാമിൽട്ടൺ**. രണ്ട് ഗോൾഡൻ ഗ്ലോബ് അവാർഡിനും എമ്മി അവാർഡിനും നാമനിർദ്ദേശം ചെയ്യപ്പെട്ടു.

## മുൻകാലജീവിതം
മേരിലാൻഡിലെ സാലിസ്ബറിയിലാണ് ഹാമിൽട്ടൺ ജനിച്ചത്. ഹാമിൽട്ടന്റെ പിതാവ് കരോൾ സ്റ്റാൻഫോർഡ് ഹാമിൽട്ടൺ അഞ്ചുവയസ്സുള്ളപ്പോൾ മരിച്ചു, അമ്മ പിന്നീട് ഒരു പോലീസ് മേധാവിയെ വിവാഹം കഴിച്ചു. ഹാമിൽട്ടന് ഇരട്ട സഹോദരി (ലെസ്ലി ഹാമിൽട്ടൺ ഗിയറൻ), ഒരു മൂത്ത സഹോദരി, ഒരു അനുജൻ എന്നിവരുണ്ട്. ന്യൂയോർക്ക് സിറ്റിയിലെ അഭിനയ പഠനത്തിലേക്ക് പോകുന്നതിനുമുമ്പ് മേരിലാൻഡിലെ ചെസ്റ്റർടൗണിലെ വാഷിംഗ്ടൺ കോളേജിൽ രണ്ടുവർഷം പഠിച്ചു. ഒരു അഭിനേത്രിയെന്ന നിലയിൽ ജീവിതം സമ്പാദിക്കുമെന്ന് പ്രതീക്ഷയില്ലെന്ന് വാഷിംഗ്ടൺ കോളേജിലെ തന്റെ ആക്ടിംഗ് പ്രൊഫസർ തന്നോട് പറഞ്ഞതായി ഹാമിൽട്ടൺ പറഞ്ഞിരുന്നു. പിന്നീട് ന്യൂയോർക്കിൽ, ലീ സ്ട്രാസ്ബെർഗ് നൽകിയ അഭിനയ ശില്പശാലകളിൽ പങ്കെടുത്തു.

## സ്വകാര്യ ജീവിതം
ഹാമിൽട്ടൺ രണ്ടുതവണ വിവാഹിതയായി വിവാഹമോചനം നേടി. 1982 മുതൽ 1989 വരെ അവളുടെ ആദ്യ വിവാഹം ബ്രൂസ് അബോട്ടുമായി ആയിരുന്നു, അവർ മകൾ ഡാൽട്ടനുമായി ഗർഭിണിയായപ്പോൾ അവളെ ഉപേക്ഷിച്ചു.  കാത്രിൻ ബിഗ്ലോവിൽ നിന്ന് വിവാഹമോചനം നേടിയതിനെത്തുടർന്ന് 1991 ൽ ചലച്ചിത്ര സംവിധായകൻ ജെയിംസ് കാമറൂണിനൊപ്പം അവർ മാറി.  അവർക്ക് 1993 ഫെബ്രുവരി 15 ന് ജനിച്ച ജോസഫിൻ എന്ന മകളുണ്ടായിരുന്നു.  അവളും കാമറൂണും 1997 ൽ വിവാഹിതരായി, പക്ഷേ വിവാഹം ഹ്രസ്വകാലത്തായിരുന്നു, 50 ഡോളറിൽ അവസാനിച്ചു &nbsp; 1999 ൽ ദശലക്ഷം വിവാഹമോചന സെറ്റിൽമെന്റ്. 

*ടെർമിനേറ്റർ 2: ജഡ്‌ജിമെന്റ് ഡേ* ചിത്രീകരിക്കുന്നതിനിടെ, ഹയർട്ടൺ ചെവി പ്ലഗുകൾ ഉപയോഗിക്കാതെ എലിവേറ്ററിനുള്ളിൽ തോക്ക് പ്രയോഗിച്ചപ്പോൾ ഒരു ചെവിയിൽ സ്ഥിരമായ കേൾവി കേടുപാടുകൾ സംഭവിച്ചിരുന്നു.  

## അവലംബം

## പുറത്തേക്കുള്ള കണ്ണികൾ

*    
* Linda Hamilton   
*    
* 2006 *ഫുട്പാത്ത് വിനോദത്തെക്കുറിച്ചുള്ള* ലിൻഡ ഹാമിൽട്ടൺ അഭിമുഖം 
* ലാറി കിംഗുമായുള്ള ലിൻഡ ഹാമിൽട്ടൺ അഭിമുഖം 
വർഗ്ഗം:ജീവിച്ചിരിക്കുന്നവർ
വർഗ്ഗം:അമേരിക്കൻ ടെലിവിഷൻ നടിമാർ
വർഗ്ഗം:അമേരിക്കൻ ചലച്ചിത്ര നടിമാർ
വർഗ്ഗം:1956-ൽ ജനിച്ചവർ
യോനോ, സൈറ്റാമ

ജപ്പാനിലെ സൈതാമ പെർഫെച്ചറിലുള്ള ഒരു നഗരമാണ് യോനോ . മെയ് 1, 2001 ന് യോനൊ നഗരത്തിനെ ഉരവ, ആമിയ എന്നീ നഗരങ്ങളുമായി ലയിപ്പിച്ച് സൈതാമ എന്ന നഗരം ഉണ്ടാക്കി . 2003 ഏപ്രിൽ 1 മുതൽ, മുൻ യോനോ സിറ്റിയുടെ പ്രദേശം സൈതാമ നഗരത്തിലെ ച-കു എന്നറിയപ്പെടുന്നു. 

## ചരിത്രം

### ആധുനിക യോനോ

* 1889 ഏപ്രിൽ 1-ന് യോനോ പട്ടണം സ്ഥാപിക്കപ്പെട്ടു. 
* 1958 ജൂലൈ 15 ന് യോനോ ഒരു നഗരമായി. ഉരവ, ഒമിയ എന്നീ നഗരങ്ങൾക്കിടയ്ക്കാണ് യോനോ നഗരം സ്ഥിതിചെയ്തിരുന്നത് . 

### സൈതാമ സിറ്റി യുഗം

* മെയ് 1, 2001 ന്, യോനോ നഗരത്തിനെ യുറാവ, ആമിയ എന്നിവയുമായി ലയിപ്പിച്ച് പുതിയ തലസ്ഥാന നഗരമായ സൈതാമ സൃഷ്ടിച്ചു . 
* 2003 ഏപ്രിൽ 1-ന്, സൈതാമ സിറ്റി ഒരു നിയുക്ത നഗരമായി മാറിയപ്പോൾ, യോനോ സിറ്റിയുടെ മുൻ പ്രദേശം ചാ -കു എന്നറിയപ്പെട്ടു, ഒപ്പം മുൻ യുറാവയുടെയും ആമിയ നഗരങ്ങളുടെയും ചില ഭാഗങ്ങളും ഇതിനോട് ചേർക്കപ്പെട്ടു. 

## പ്രധാന വിവരങ്ങൾ
സൈതാമ പുതിയ അർബൻ കേന്ദ്രം ഇപ്പോൾ പടിഞ്ഞാറ് ഉത്സുനൊമിയ ലൈൻ എന്നാണ് അറിയപ്പെടുന്നത്. ഇപ്പോൾ ഡൺഡി യുണൈറ്റഡിൽ കളിക്കുന്ന കവസാക്കി ഫ്രോണ്ടെയ്ലിന്റെ മുൻ ഗോൾകീപ്പറായിരുന്ന എജ്ജി കവാഷിമയുടെ ജന്മസ്ഥലമാണ് ഈ നഗരം. 

## ബാഹ്യ ലിങ്കുകൾ

* യോനോയുടെ വെബ്‌സൈറ്റിന്റെ ഇന്റർനെറ്റ് ആർക്കൈവ് 

വർഗ്ഗം:Articles containing Japanese language text